title: Vuollejokisimpukka

text:
Vuollejokisimpukan sukupuolet ovat erilliset. Koiraat kutevat touko-kesäkuun vaihteessa. Siittiöt kulkeutuvat virran mukana ja hedelmöittävät naaraassa sen munat, joista syntyvät toukat aluksi kehittyvät naaraan kiduspussissa. Keskikesällä toukat siirtyvät kasvamaan kalojen kiduksiin. Toisin kuin harvinaisen raakun toukat, vuollejokisimpukan toukat eivät käytä jalokaloja isäntinä, vaan kehittyvät tavallisissa onki- ja pikkukaloissa, kuten ahvenessa, särkikaloissa, kolmipiikissä ja kivisimpussa. Toukat käyvät läpi muodonmuutoksen, ja lopulta irrottautuvat kaloista ja vajoavat pohjaan, johon asettuvat pysyvästi. Ne tulevat sukukypsiksi noin nelivuotiaina.
Koskenkylänjokea kunnostettaessa vuonna 2006 suojellut vuollejokisimpukat siirrettiin kunnostettavilta koskialueilta erikoisluvalla toisaalle jokeen ympäristömuutosten tieltä.


title: Swamplord

text: Swamplord on melodista death metalia soittavan Kalmah-yhtyeen ensimmäinen julkaistu albumi. Se ilmestyi vuonna 2000.


title: Roman Petrovitš Romanov

text: Ruhtinas Roman Petrovitš Romanov (1896–1978) oli suuriruhtinas Pjotr Nikolajevitšin ja montenegrolaisen prinsessa Militzan poika. Tsaari Nikolai I:n oli Romanin isän, Pjotr Nikolajevitšin isoisä ja Romanin isoisoisä. Romanilla oli kaksi siskoa, Marina Petrovna ja Nadežda Petrovna.


title: Roman Petrovitš Romanov

text: Ensimmäisen maailmansodan aikana Roman palveli Kaukasian joukoissa, Trabzonin lähellä. Hänen onnistui muun perheensä tavoin paeta Venäjältä. Konstantinopolista he jatkoivat matkaa Italiaan Ison-Britannian laivaston taistelulaivalla HMS Nelsonilla. Italian kuningas ja kuningatar, joka oli Militsa Nikolajevnan ja Anastasia Nikolajevnan pikkusisar, olivat tarjonneet heille turvapaikan.


title: Roman Petrovitš Romanov

text: Roman Petrovitš avioitui kreivitär Prascovia Šeremetjevin kanssa Cap d'Antibesissä Ranskassa marraskuussa 1921. He saivat kaksi poikaa.


title: Roman Petrovitš Romanov

text: Ruhtinas Roman Petrovitš Romanov kuoli vuonna 1978.


title: Quintus Marcius Philippus

text: Quintus Marcius Philippus (s. 229 eaa.) oli Rooman tasavallan konsuli vuosina 186 eaa. ja 169 eaa. sekä kensori vuonna 164 eaa.


title: Quintus Marcius Philippus

text: Hän oli preettorina Sisiliassa vuonna 189 eaa. Philippuksen toisena konsulivuotenaan 169 eaa. hän johti vähän aikaa Rooman armeijaa kolmannen makedonialaissodan aikana Makedoniassa saavuttamatta kuitenkaan mitään huomattavaa menestystä.


title: Quintus Marcius Philippus

text: Vuonna 164 eaa. hänet valittiin kensoriksi yhdessä Lucius Aemilius Paullus Macedonicuksen kanssa.


title: Kirjopapurikko

text: Kirjopapurikko ("Lopinga achine") on täpläperhosiin kuuluva perhoslaji. Sitä tavataan laajalla alueella Euroopassa, mutta missään se ei ole yleinen. Se on mainittu Euroopan unionin luontodirektiivin liitteessä IV. Suomessa lajia on tavattu kahdella alueella Etelä-Suomessa: Valkeakosken suunnalla ja Kaakkois-Suomessa ja Suomen lajiston uhanalaisarvioinnissa 2010 se on luokiteltu vaarantuneeksi (VU).


title: Kirjopapurikko

text: Kirjopapurikko on yleisväriltään hopeanharmaa. Siipien reunoissa yläpinnalla kullanruskean reunustamien tummanruskeiden soikioiden helminauha, alapinnassa kelta-mustat silmäkuviot.


title: Cenomanum-vaihe

text: Cenomanum-vaihe (engl. "Cenomanium") oli liitukauden keskivaiheeseen sijoittunut geologinen ajanjakso noin 99,6–93,5 miljoonaa vuotta sitten. Kausi oli hyvin lämmin ja päättyi vielä nopeaan lämpenemiseen sitä seuranneen Turonia-vaiheen rajalla noin 93,5 miljoonaa vuotta sitten. Cenomanum-vaiheen loppupuolella merenpinta oli 150 metriä nykyistä korkeammalla, korkeimmillaan viimeisen 600 miljoonan vuoden sisään. Mantereet olivat melko matalia, ja Maapallolla oli laajoja matalia meriä. Lämmin sää aiheutti nopeaa rapautumista ja tasainen maasto lisäsi tuulisuutta. Lunta satoi tietokonemallien mukaan 60 leveysasteesta pohjoiseen kylminä vuodenaikoina. Lämpimänlauhkean vyöhykkeen pohjoisraja oli mannerten sisäosissa noin 45 leveysasteella, mutta rannikoilla noin 60–65 asteen tienoilla..


title: Cenomanum-vaihe

text: Vaihe on saanut nimensä ranskalaisen Le Mansin kaupungin vanhan latinalaisen nimityksen Cenomanum mukaan.


title: Matti A. Pitkänen

text: Matti Albert Pitkänen (13. kesäkuuta 1930 Helsinki – 22. helmikuuta 1997 Helsinki) oli suomalainen valokuvaaja, akateemikko ja monipuolinen kulttuurivaikuttaja. Hän toimi helsinkiläisen Kameraseura ry:n puheenjohtajana 1964–1965, Suomen mainosvalokuvaajien puheenjohtajana 1964–1965, valtion kamerataidetoimikunnan jäsenenä 1968–1970 ja Suomen kulttuuriliiton hallituksen jäsenenä 1974–1976. Lisäksi hän oli Suomen mainosvalokuvaajien, Valokuvajärjestöjen neuvottelukunnan ja Suomen luonnonvalokuvaajien perustajajäsen.


title: Matti A. Pitkänen

text: Pitkänen oli vaativa ja tinkimätön valokuvaaja. Hän kokeili uusia materiaaleja, välineitä ja kuvaustapoja ja kehitti ns. optisen värimaailman. Aikana, jolloin Suomesta vielä puuttui ammatillinen valokuvaajakoulutus, Pitkäsen laboratoriosta avautui ura monelle sittemmin tunnetuksi tulleelle kuvaajalle, muun muassa Sakari Nenye, Kai Nordberg ja Pentti Sammallahti.


title: Matti A. Pitkänen

text: Pitkäselle myönnettyjä kansainvälisiä arvonimiä olivat muun muassa EFIAP ja FRPS. Akateemikoksi hänet nimitettiin vuonna 1982, ja vuonna 1992 hänelle myönnettiin Suomen valkoisen ruusun ritarikunnan komentajamerkki.


title: Matti A. Pitkänen

text: Pitkänen järjesti yksityisnäyttelyitä eri puolilla Suomea ja lisäksi Belgiassa, Englannissa, Italiassa, Jugoslaviassa, Länsi-Saksassa, Neuvostoliitossa, Puolassa, Ranskassa, Ruotsissa, Tsekkoslovakiassa, Unkarissa ja Uudessa-Seelannissa. Hän osallistui myös noin 700 kansainväliseen valokuvanäyttelyyn, voitti niistä yli 100 mitalia ja erikoispalkintoa ja noin 75 kunniakirjaa. Pitkäsen kuvakokoelmia on tallennettu museoihin ja kokoelmiin ympäri maailman.


title: Dragutin Topić

text: Dragutin Topić (s. 12. maaliskuuta 1971 Belgrad, Jugoslavia) on pitkän uran tehnyt serbialainen korkeushyppääjä.


title: Dragutin Topić

text: Vuonna 1990 tuolloin Jugoslaviaa edustanut Topić voitti nuorten maailmanmestaruuden Bulgarian Plovdivissa uudella ja yhä voimassa olevalla nuorten ME-tuloksella 237. Samana vuonna hän voitti myös kultaa Splitin EM-kisoissa tuloksella 234. Seuraavana vuonna Tokion MM-kisoissa hän sijoittui yhdeksänneksi. Vuonna 1992 hän saavutti pronssia EM-hallikisoissa Genovassa, mutta jäi Barcelonan olympialaisissa kahdeksanneksi.


title: Dragutin Topić

text: 1994 Helsingin EM-kisoissa Topić sijoittui viidenneksi ja seuraavana vuonna Göteborgin MM-kisoissa kahdeksanneksi. Vuonna 1996 hän voitti EM-hallimestaruuden Tukholmassa tuloksella 235 ja sijoittui Atlantan olympialaisissa neljänneksi. Seuraavana vuonna hän saavutti pronssia Pariisin MM-hallikisoista, mutta jäi elokuussa Ateenan ulkoratojen MM-kisoissa karsintoihin. Kaksi vuotta myöhemmin Sevillan MM-kisoissa hän sijoittui neljänneksi. Sydneyn olympialaisissa hänen taipaleensa pysähtyi karsintoihin.


title: Dragutin Topić

text: 2. helmikuuta 2001 Wuppertalissa Topićin doping-näytteestä löytyi nandrolonin aineenvaihduntatuotetta norandrosteronia ja hänelle langetettiin kahden vuoden kilpailukielto. Kärsittyään rangaistuksensa hän palasi takaisin kilpakentille ja sijoittui 2003 Birminghamin MM-hallikisoissa neljänneksi. 2004 Ateenan olympiakisoissa hän selviytyi loppukilpailuun, missä sijoittui kymmenenneksi. 2005 Madridin halli-EM-kisoissa hän oli viides ja samana vuonna Helsingin MM-kisoissa yhdeksäs. Kaksi vuotta myöhemmin Osakan MM-kisoissa hän jäi karsintoihin tuloksella 219. 2008 Valencian MM-hallikisoissa hän sijoittui kuudenneksi, mutta karsiutui loppukilpailusta Pekingin olympialaisissa. Seuraavana vuonna hän oli Torinon EM-hallikisoissa kahdeksas, mutta putosi loppukilpailusta Berliinin MM-kisoissa.


title: Dragutin Topić

text: Urallaan 197 senttimetrin pituinen ja 77 kilogramman painoinen Topić on parantanut maansa ennätystulosta viidesti. Hänen ennätyksensä on 1. elokuuta 1993 Belgradissa hypätty 238. Hänen vaimonsa on kolmiloikkaaja Biljana Topić.


title: Dallas Drake

text: Dallas Drake (s. 4. helmikuuta 1969 Trail, Brittiläinen Kolumbia) on kanadalainen entinen jääkiekkoilija, pelipaikaltaan hyökkääjä. Drake pelasi kauden 2007–2008 Detroit Red Wingsin riveissä.


title: Dallas Drake

text: Detroit Red Wings varasi Draken 1989 yliopistoliiga NCAA:sta kuudennella kierroksella numerolla 116. Drake aloitti NHL-uransa Detroitissa 1992. Drake pelasi Red Wingsin paidassa kolme kautta kunnes siirtyi Winnipeg Jetsiin. Uran parhaan kautensa Drake pelasi 1999–2000 tehden 45 pistettä 79:ssä ottelussa. Drake siirtyi St. Louis Bluesiin 2000–2001. Bluesissa Drake pelasi 6 kautta kunnes palasi Detroitiin, jossa sai uralleen ikimuistoisen lopun päästessään nostamaan Stanley Cupia.


title: Campania-vaihe

text: Campania-vaihe (engl. "Campanian") oli myöhäisliitukauden keskivaihe, joka kesti noin 13 miljoonaa vuotta. Se oli 83,5 ± 0,7 – 70,6 ± 0,6 miljoonaa vuotta sitten. Kautta luonnehti ilmaston yleinen viileneminen ja merien pinnan yleinen lasku. Sekä lämpötila että meren pinta vaihtelivat kuitenkin melkoisesti. Kausi on nimetty lounaisranskalaisen Charenten alueen Champagnen kylän ympäristön ( Campania) mukaan.


title: Julma maa (albumi)

text: Julma maa on suomalaisen Garbo-yhtyeen debyyttialbumi. Se julkaistiin vuonna 1986.


title: Garbo (albumi)

text: Garbo on saman nimisen yhtyeen toinen studioalbumi, joka julkaistiin vuonna 1987.


title: Hell Creek Formation

text: Hell Creek Formation on paljon tutkittu liitukauden loppuajan, Maastrichtian-vaiheen aikainen kivikerrostumamuodostuma Jordanin lähellä Montanassa, Yhdysvalloissa. Se ulottuu Montanasta Pohjois-Dakotaan, Etelä-Dakotaan ja Wyomingiin. Alue oli syntyessään ajoittain mm. suota, veden pohjaa ja jokien suostomaata, silloinhan seudulla oli matala merialue. Ilmasto oli lauhkea. Muodostumassa näkyy paljon iridiumia sisältävä K/T-raja, joka liittyi liitukauden lopussa tapahtuneeseen asteroiditörmäykseen, joka lienee tappanut dinosaurukset.Theropoda


title: Hell Creek Formation

text: Ornithischia


title: Pitkä tie

text: Pitkä tie on suomalaisen Garbo-yhtyeen kolmas studioalbumi. Se julkaistiin vuonna 1989.


title: Jussi Aalto (täsmennyssivu)

text: Jussi Aalto voi viitata seuraaviin henkilöihin:


title: Anton Mang

text: Anton "Toni" Mang (s. 29. syyskuuta 1949 Inning, Saksa) on entinen ratamoottoripyöräilijä. Hän voitti 250cc-luokan maailmanmestaruuden kolmesti ja 350cc-luokan maailmanmestaruuden kahdesti.


title: Anton Mang

text: Anton Mang aloitti ratamoottoripyöräilyssä mekaanikkona. Hän liittyi 125cc-luokan maailmanmestarin Dieter Braunin talliin vuonna 1970. Vuonna 1975 Mang voitti Saksan mestaruuden 350cc-luokassa. Samana vuonna hän osallistui ensimmäisen kerran ajajana MM-sarjaan. Seuraavana vuonna Mang voitti ensimmäisen MM-osakilpailunsa Länsi-Saksan GP:ssä 125cc-luokassa. Vuonna 1977 tuli vielä kolme palkintosijaa samassa sarjassa. Hyvien esitysten ansiosta Mang sai tallipaikan Kawasakilta kaudeksi 1978.


title: Anton Mang

text: Ensimmäisen maailmanmestaruuden Anton Mang voitti vuonna 1980 250cc-luokassa. Samana vuonna hän tuli toiseksi 350-kuutioisissa. Seuraavana vuonna hän voitti molempien luokkien maailmanmestaruuden. Vuonna 1982 Mang uusi 350-kuutioisten maailmanmestaruuden ja hävisi 250-kuutioisten mestaruuden vain yhdellä pisteellä. Mangista tuli 350cc-luokan historian viimeinen mestari, koska luokka lakkautettiin kauden päätyttyä. Vuonna 1983 Mang kävi kokeilemassa 500cc-luokassa, mutta palasi seuraavana vuonna takaisin 250-kuutioisiin. Hän oli lähellä mestaruutta vuonna 1985 ja onnistui voittamaan sen kaksi vuotta myöhemmin 38-vuotiaana. Mang oli aikanaan vanhin maailmanmestaruuden voittanut ajaja. Hän loukkaantui vuonna 1988 Jugoslavian GP:ssä ja lopetti uransa. Anton Mang ajoi 153 GP:tä ja voitti niistä 42. Muilla palkintosijoilla hän oli 42 kertaa.


title: Henri Callot

text: Ernest Henri Callot (18. joulukuuta 1875 La Rochelle – 22. joulukuuta 1956 Pariisi) oli ranskalainen miekkailija ja olympiamitalisti. Hän voitti hopeaa Ateenan olympialaisissa 1896 florettikilpailussa.


title: Zeitgeist (täsmennyssivu)

text: Zeitgeist voi tarkoittaa seuraavia asioita:


title: Paholaiskilli

text:
Paholaiskilli ("Cyprinodon diabolis") on harvinainen hammaskillilaji, jota tavataan ainoastaan yhdessä pohjaveden täyttämässä kalkkikiviluolastossa Amargosan autiomaassa Yhdysvaltain Nevadassa, Kuolemanlaakson itäpuolella. Luolasto tunnetaan nimellä Devils Hole, minkä perusteella kalalajikin on saanut nimensä ().
Paholaiskillit ovat kooltaan alle tuuman mittaisia, keskimäärin vain 19-millimetrisiä. Muodoltaan ne muistuttavat lähisukulaisiaan. Niillä ei ole lainkaan vatsaeviä. Peräevä puolestaan on suuri. Sukukypsät koiraat ovat väritykseltään syvän sinisiä ja pyrstöevän poikki kulkee musta raita.


title: Paholaiskilli

text: Tutkijat ovat jo pitkään olettaneet, että paholaiskilli on asuttanut Devils Holea jo tuhansien vuosien ajan. Teoriaa on kuitenkin ajoittain myös epäilty, esimerkiksi esittämällä että kalan ovat saattaneet tuoda luolaan paljon myöhemmin esimerkiksi intiaanit, linnut tai että ne ovat levinneet sinne jotakin maanalaista reittiä pitkin. Vuonna 2016 julkaistu tutkimus vertaili paholaiskillin perimää kahteen sille läheistä sukua olevaan lajiin, sädekilliin ja "C. nevadensis mionectesiin", selvittääkseen milloin lajit erkanivat omiksi lajeikseen. Tutkimuksen perusteella ne erottuivat 50 000–80 000 vuotta sitten, eli 40 000–60 000 vuotta aiempia arvioita varhemmin. Tutkijoiden mukaan tämä tarkoittaa, että paholaiskilli asutti luolan sen syntyhetkien aikaan.


title: Paholaiskilli

text: Geoterminen lämpö pitää veden lämpötilan vuoden ympäri likimain 33 celsiusasteessa. Vaikka luolasto on ainakin 150 metriä syvä ja lajia on tavattu 20 metriä syvyydessä, paholaiskillien elinpiiri keskittyy vain muutaman neliömetrin kokoiselle matalan veden peittämälle kalkkikivitasanteelle, jolla ne kutevat ja paljolti myös ruokailevat. Niiden ruokavalio koostuu pääosin piilevistä.


title: Paholaiskilli

text: 1960-luvulla maatalouden lisääntynyt pohjaveden käyttö muodostui uhaksi paholaiskillille, kun Devils Holen pinnankorkeus alkoi laskea. Laji määriteltiin vaarantuneeksi vuonna 1967. Yhdysvaltain korkein oikeus myönsi vuonna 1976 viranomaisille oikeuden rajoittaa vedenottoa lajin suojelemiseksi.


title: Paholaiskilli

text: 1990-luvun puolivälin jälkeen paholaiskillien määrä alkoi tuntemattomasta syystä huveta. Tilannetta pahensi merkittävästi vuonna 2004 sattunut vahinko tutkijoiden jätettyä muutamia pyydyksiä Devils Holen reunalle. Tulva pyyhkäisi ne veteen ja yli kolmannes kaloista kuoli. Kevään 2006 laskennassa tutkijat löysivät vain 38 yksilöä. Kannan hupenemisen syyksi epäiltiin ravinnonpuutetta, joten talvella 2007–2008 kaloja ruokittiin lisäravinteilla. Syksyllä 2008 Devils Holessa laskettiin olevan 126 yksilöä. Tuolloin kanta oli kasvanut syyslaskennoissa kolme peräkkäistä vuotta, mikä antoi toivoa tulevasta. Syksyllä 2012 lukumäärä oli kuitenkin vain 75 ja syksyllä 2013 kalojen lukumäärä oli enää 65.


title: Jussi Aalto (valokuvaaja)

text: Jussi Aalto (s. 21. syyskuuta 1945) on helsinkiläinen valokuvaaja ja valokuvauksen opettaja, joka tunnetaan parhaiten muotokuvistaan. Hän toimi helsinkiläisen Kameraseura ry:n puheenjohtajana vuosina 2002–2006. Vuosina 1978 ja 1985 Aalto sai valokuvataiteen valtionpalkinnon. Vuonna 2006 hänelle myönnettiin taiteilijaeläke.


title: Jussi Aalto (valokuvaaja)

text: Aalto on pitänyt yli 20 valokuvanäyttelyä, useimmat Helsingissä ja eri puolilla Suomea, mutta muutaman myös ulkomailla. Aalto on tehnyt seitsemän kirjaa. Hän toimi 1969–1970 Kamera-lehden toimitussihteerinä.


title: Juoppohullun päiväkirja

text: Juoppohullun päiväkirja on Juha Vuorisen kirjoittama kirjasarja, jonka ensimmäinen osa julkaistiin vuonna 1998. Sarjassa seurataan Juha Berg -nimisen miehen sekä hänen ystäviensä viinanhuuruista elämää ja heidän kommelluksiaan.


title: Juoppohullun päiväkirja

text: Aluksi "Juoppohullun päiväkirja" julkaistiin vain netissä, mutta suosion myötä se julkaistiin myös kirjaversiona Vuorisen oman Diktaattori-kustantamon kautta. Tuupovaaran tuijottaja -novellikokoelmassa olevasta Juoppojen joulu -tarinasta Ylen Radioteatteri teki kuunnelman ja ensimmäisestä osasta on tehty myös teatteriversioita. Elokuvaversio kuvattiin keväällä 2012, ja ensi-iltansa se sai 28. joulukuuta 2012.


title: Juoppohullun päiväkirja

text: Sarjaa on käännetty muun muassa ruotsiksi ("Dilledagboken", 2003), norjaksi ("En finsk fyllefants dagbok", 2004) ja viroksi ("Joomahullu Päevaraamat, "2004)."Juoppohullun päiväkirjan" saksankielinen versio ("Göttlich versumpft: Aus dem Tagebuch eines Saufkopfs", 2014) julkaistiin Saksassa, Itävallassa ja Sveitsissä. Vuonna 2017 julkaistun englanninkielisen versio on nimeltään "Totally Smashed!", ja koko "Juoppiksen" sarjan nimi on "The Hangover Diaries".


title: Juoppohullun päiväkirja

text: Kirjan sivuhahmoista Kristian on saanut oman spin-off-sarjan, jossa seurataan Kristianin nuoruutta ja kasvamista nuoreksi mieheksi. Sarjassa on ilmestynyt kolme osaa, "Kristianin nuoruusvuodet" (2004), "Kristianin teinivuodet "(2007) ja "Kristian siviilipalvelusmiehenä "(2008).


title: Ellen Osiier

text: Ellen Osiier (13. elokuuta 1890 – 6. syyskuuta 1962) oli tanskalainen miekkailija ja olympiavoittaja. Hän voitti kultaa Pariisin olympialaisissa 1924 florettikilpailussa.


title: Ellen Osiier

text: Myös Ellenin aviomies, Ivan oli miekkailun olympiamitalisti.


title: Kalevankatu

text: Kalevankatu () on noin 1,1 kilometrin mittainen koillis-lounaissuuntainen katu Helsingissä Kampin kaupunginosassa.


title: Kalevankatu

text: Kalevankatu alkaa kaupungin ydinkeskustasta Mannerheimintieltä Pyyn ja Kukon korttelien välistä ja kulkee Kampin halki Ruoholahdenrantaan. Kadun koillisosan pituuskaltevuus on huomattava ja se kulkee Mannerheimintietä kohti rinnekatuna. Mannerheimintien ja Yrjönkadun välinen osuus on rakennettu reunoilta porrastetuksi kävelykaduksi. Samalla katuosuudella on sen reunassa myös ajoramppi maanalaiseen pysäköintitilaan. Kävelykatuosuus on päällystetty sahatulla ja ristipäähakatulla graniittikiveyksellä.


title: Kalevankatu

text: Kävelykatuosuutta lukuun ottamatta Kalevankatu on pääosin kaksisuuntainen, yksiajoratainen ja päällystetty asfaltilla. Myös jalkakäytävät ovat asfalttipäällysteisiä. Katu on valaistu ylösripustetuin valaisimin. Kadun lounaisosa on rakennettu kallionjyrkänteen kohdalle, ja se haarautuu kahteen tasoon siten, että se puolelta leveydeltään kohoaa pengerrykselle. Nämä haarat ovat vastakkaisiin suuntiin yksisuuntaiset. Raitiolinja 6 kulkee kadun lounaisosassa Hietalahdenkadulta Ruoholahdenrantaan.


title: Kalevankatu

text: Kalevankadulla on liikennevalot Fredrikinkadun ja Albertinkadun risteyksissä. Lisäksi Hietalahdenkadun risteyksessä on raitiovaunun huomiovalot.


title: Kalevankatu

text: Kalevankadun alkuperäinen nimi oli Wladimirinkatu. Nykyisen nimensä katu sai vuonna 1928, ja se liittyy viereisen, samansuuntaisen Lönnrotinkadun nimeen.


title: Kalevankatu

text: Kalevankadun jyrkkä kohta Annankadun ja Fredrikinkadun välisellä osuudella innosti lapsia laskemaan mäkeä, ja toisinaan kelkka liukui aina Albertinkadulle asti. Liikenteen ajan mittaan lisääntyessä poliisin oli lopulta puututtava vaaralliseen leikkiin.


title: Kalevankatu

text: Kalevankadun länsipään molemmin puolin sijaitsevissa kortteleissa toimi aikoinaan Valion meijeri ja pääkonttori. Valiolle kuuluneessa laboratoriorakennuksessa Kalevankadun varrella teki aikoinaan myös A. I. Virtanen tutkimuksiaan. Osa rakennuksista on yhä jäljellä, mutta monet niistä on purettu sen jälkeen, kun Valio 1980-luvulla lopullisesti muutti Pitäjänmäelle. Nykyisin paikalla on moderneja asuinrakennuksia.


title: Kalevankatu

text: 1900-luvun vaihteessa kadulla asui runsaasti eri alojen tunnettuja taiteilijoita. Yksityiskodeissa taiteet kukoistivat; saattoipa sattua, että esimerkiksi Wladimirinkatu 19:ssä kuuli samanaikaisesti neljän kotiorkesterin musisointia. Talon rakennuttaja asessori ja tullihallituksen kamreeri Alfred Blomstedt asui perheineen vuosikymmeniä kyseisessä osoitteessa. Blomstedtien ohella talossa asuivat 1900-luvun vaihteen molemmin puolin muun muassa ministeri Alexis Gripenberg, matematiikan professori, senaattori Edvard Rudolf Neovius, senaattorit Ernesti Forsman, Gustaf Fellman ja August Nybergh (myöhemmin af Nyborg). Af Nyborgin poika Karl Adolf oli eräs aikakauslehti Euterpen nuorista radikaaleista. Lisäksi talossa asustelivat muun muassa eversti Reinhold Ehrnrooth, hovineuvos ja kirjailija Kaarlo Slöör (kirjailijanimeltään Santala), aktivisti ja itsenäisyystaistelija Herman Stenberg veljineen, tupakkatehtailija Valdemar Klärich, kielenkääntäjä ja sanomalehtimies K. V. Puuska sekä laulaja Saima Neovi.


title: Kalevankatu

text: Myös Wladimirinkatu 21:ssä harrastettiin säveltaiteita. Talossa asuivat säveltäjät Fredrik Pacius ja Erkki Melartin. Hieman vinottain vastapäätä asui säveltäjä Oskar Merikanto. Wladimirinkatu 17:ssä sijaitsevan talon omisti puolestaan kanttoriurkuri Lauri Hämäläinen. Wladimirinkatu 19:n talonmies oli muurari Kustaa Helenius, kirjailija Mika Waltarin isoisä.


title: Kalevankatu

text: Osoitteissa Kalevankatu 39, 41 ja 43 on säilynyt 2000-luvulle kolme matalaa puutaloa. Niiden suunnittelijat ja tarkat valmistumisvuodet eivät ole tiedossa. Vuonna 1833 Helsingin kaupunki myi 39:n tontin kirvesmies G. Hellmanille, 41:n puolestaan kirvesmies Enok Eklundille ja 43:n kirvesmiehen leskirouva Gustafva Åkerhomille. Talojen omistajat vaihtuivat tuon tuostakin, ja ilmeisesti taloja on joko palanut tai niitä on purettu, sillä Kalevankatu 39:ää varten hyväksyttiin uudet piirustukset 1883. Nykyinen puutalo kuin myös 41:n talo on 1880-luvulta. Gustafva Åkerholm myi pienen puutalonsa panimonrenki Fredrik Frimanille, ja tontille valmistui uudisrakennus vuonna 1844.


title: Kalevankatu

text: Rakennusryhmässä toimi aiemmin Helsingin kaupunginmuseon alainen Koulumuseo.


title: Kalevankatu

text: Kottaraisen vanhimmassa kivitalossa Kalevankatu 45:ssä asui varakasta väkeä: kadunpuoleinen ovi oli paraatiovi, jota runsaslukuinen palvelusväki ei saanut käyttää. Huoneistojen saleissa oli sinisen ja kullan värisiä enkeliaiheisia kattomaalauksia. Myös porttikäytävien holvit oli koristeltu kattomaalauksin. Kalevankatu 45:n talonmies sai surmansa ilmapommituksessa helmikuussa 1944: rouva oli ollut koiransa seurassa kävelyllä Hietalahdentorilla. Samassa pommituksessa myös Kalevankadun ja Abrahaminkadun kulmatalo sai osuman. Pommi putosi pihalle tallin kohdalle ja sytytti talon palamaan.


title: Kalevankatu

text: Kalevankadun rakennukset ovat pääosin vuosilta 1860–1974. Kadun lounaisimmassa osassa on myös 1980-luvun arkkitehtuuria. Kalevankadun ja Yrjönkadun risteyksessä sijaitsee noin 70 metriä korkea Hotelli Torni, joka valmistui vuonna 1930.


title: Kalevankatu

text: Rakennuksista on lueteltu pariton ja parillinen puoli erikseen koillisesta lähtien, kursiivilla on mainittu poikkikadut.


title: Vera Krepkina

text: Vera Krepkina (o.s. Kalašnikova, s. 15. huhtikuuta 1933) on neuvostoliittolainen pikajuoksija ja pituushypyn olympiavoittaja.


title: Vera Krepkina

text: Krepkina voitti naisten pituushypyn olympiakultaa Roomassa 1960 olympiaennätystuloksella 637 cm, jolla hän kukisti hallitsevan mestarin, Puolan Elżbieta Krzesińskan kymmenellä senttimetrillä.


title: Vera Krepkina

text: Ennen olympiavoittoaan Krepkina oli tunnettu paremminkin pikajuoksijana, ja parhaimmillaan hän sivusi 100 metrin juoksun maailmanennätystä 11,3 s syyskuussa 1958. Bernin EM-kilpailuissa 1954 hän oli voittamassa kultaa 4 × 100 metrin viestijuoksussa ajalla 45,8 s. Neljä vuotta myöhemmin Tukholman EM-kilpailuissa hän sai 100 metrin juoksussa hopeaa ajalla 11,7 s ja 4 × 100 metrillä toistamiseen kultaa ajalla 45,3 s. Olympialaisten viestijuoksuissa hän oli mukana neljänneksi sijoittuneessa joukkueessa niin Helsingissä 1952, Melbournessa 1956 kuin myös Roomassa 1960.


title: Caj Ehrstedt

text: Caj Gunnar Ehrstedt (13. marraskuuta 1937 Kemiö – 8. helmikuuta 2015 Tammisaari) oli suomalainen tenori.


title: Caj Ehrstedt

text: Ehrstedt valmistui kansakoulunopettajaksi Uudenkaarlepyyn ruotsinkielisestä opettajaseminaarista v. 1960 ja opiskeli laulua Georg Tarvoksen, Jorma Huttusen ja Antti Koskisen johdolla Helsingissä, myöhemmin Milanossa Tomaso Jappellin, Arturo Merlinin ja Elisabeta Pistolesin johdolla. Ehrstedt osallistui Klemetti-opiston kansalliseen musiikkikilpailuun (sittemmin Lappeenrannan laulukilpailu) vuonna 1964 ja sijoittui ensimmäiseksi. Hänen oopperadebyyttinsä oli syyskuussa 1964 Suomen kansallisoopperassa Rodolfona Giacomo Puccinin oopperassa "La Bohème". Hän piti ensikonsertin 1966.


title: Caj Ehrstedt

text: Hän oli 1967 solisti Göteborin Stora teaternissa ja 1967–1971 Tukholman kuninkaallisessa teatterissa ja kiinnitettynä 1972–1990 Den Norske Operaan. Hän esiintyi myös oratorio- ja passiosolistina sekä lied- ja romanssilaulajana lähinnä Pohjoismaissa.


title: Caj Ehrstedt

text: Ehrstedt julkaisi useita äänilevyjä. Hän toimi myös kuoronjohtajana ja pedagogina.


title: Ronnie Bucknum

text: Ronnie Bucknum (5. huhtikuuta 1936 Alhambra, Kalifornia, Yhdysvallat – 23. huhtikuuta 1992 San Luis Obispo, Kalifornia, Yhdysvallat) oli yhdysvaltalainen moottoriurheilija, joka kilpaili Formula 1 -luokassa kausilla –. Hänen paras sijoituksensa oli Meksikon Grand Prix'ssa 1965, jossa hän oli viides ja saavutti uransa ainoat 2 MM-pistettä.


title: Kuneitra

text: Kuneitra (; ) on kaupunki Golanin kukkuloilla, joka on Syyrian al-Qunaytran maakunnan hallintokeskus. Se sijaitsee Golanin kukkuloiden laaksossa 1 010 metrin korkeudella merenpinnasta. Sana Quneitra on lyhenne siltaa tarkoittavasta sanasta "quanatara".


title: Kuneitra

text: Syyrian vuoden 2004 väestönlaskennan mukaan (sodassa tuhotussa) Kuneitrassa asui enää 153 henkeä.


title: Kuneitra

text: Kuneitra perustettiin Osmanien valtakunnan aikana Damaskukseen johtavan karavaanireitin varrelle.


title: Kuneitra

text: Kuuden päivän sodan aikana Kuneitra oli Syyrian Golanin kukkuloiden joukkojen komentopaikka. Israelin joukot lähestyivät Kuneitraa 10.6.1967 luoteesta, mikä sai Damaskuksen tietä puolustavat syyrialaiset ottamaan haltuunsa Kuneitran pohjoisosan raskaan tulituksen alaisina 08:45. Syyrian radio raportoi virheellisesti kaupungin puolustuksen sortuneen, mikä sai syyrialaiset joukot vetäytymään Damaskuksen tietä pitkin. Korjaus tietoon tuli kaksi tuntia myöhemmin, mikä sai syyrialaiset yrittämään Kuneitran haltuunottoa uudelleen. Vetäytymisen aiheuttama kaaos kuitenkin esti tämän, mitä israelilaiset käyttivät hyväkseen. Eversti Alber Mandlerin komentamat mekanisoidut joukot ottivat kaupungin haltuunsa 14:30 huomatessaan saapuvansa hylättyyn kaupunkiin. Kaupunki ryöstettiin. Iltapäivällä Israelin ja Syyrian välillä saatiin aikaan tulitauko ja taistelut päättyivät.


title: Kuneitra

text: Alue jäi tulitauon seurauksena Israelin haltuun. Syyria tulitti kaupunkia tykistöllä 1970 alkuvuodesta ja aloitti kesäkuussa 1970 mekanisoitujen joukkojen hyökkäyksen. Marraskuussa 1972 Syyrian radio ilmoitti, että Kuneitraa oli tykistötulitettu.


title: Kuneitra

text: Jom Kippur -sodan ensimmäisinä päivinä Syyria valtasi Kuneitran takaisin itselleen. Syyrialaiset hyökkäsivät Golanin kukkuloilla noin 1 000 panssarivaunulla noin sata kilometriä leveällä rintamalla. Israelilaiset onnistuivat torjumaan ensimmäisen hyökkäyksen, mutta eivät syyrialaisten vastahyökkäystä. Kuneitran hallinta vaihtui monta kertaa. Israelilaiset pääsivät voitolle Phantomien ja Skyhawksien tarjoaman ilmatuen avulla. Ilmahyökkäyksissä käytettiin myös napalmia. Syyrialaiset joutuivat perääntymään. Israel vetäytyi kaupungista kesäkuussa ja sen hallinta kuuluu UNDOF:ille.


title: Kuneitra

text: Koska Israel ja Syyria eivät ole tehneet kuuden päivän sodan ja Jom Kippur -sodan tuloksista rauhansopimusta, alue on kansainvälisen oikeuden alaista miehitettyä aluetta.


title: Kuneitra

text: Suomessa toimii Yhdistyneiden kansakuntien entisten UNDOF:ssa palvelleiden rauhanturvaajien perustama yhdistys, "Perinneyhdistys Kuneitran Kojootit Ry'. Yhdistys on Suomen Rauhanturvaajaliitto ry:n jäsen. Kuneitran Kojootit on julkaissut kirjan "El Omaan El Mutahidda - Erään YK-komppanian tarina". Kirja kertoo Suomen rauhanturvapataljoonan ensimmäisen komppanian, "kojoottikomppanian", historian 1979-1993.


title: Kuneitra

text: Puolustusvoimien kansainvälisessä keskuksessa entisessä sijaintipaikassa Niinisalossa on Quneitra-niminen tupa. Nykyään PVKK on Santahaminassa ja Niinisalossa Kankaanpäässä on enää tykistöprikaati.


title: Angela Voigt

text: Angela Voigt (o.s. Schmalfeld, 18. toukokuuta 1951 Weferlingen – 10. huhtikuuta 2013 Magdeburg, Saksa) oli itäsaksalainen pituushyppääjä ja olympiavoittaja.


title: Angela Voigt

text: Moniottelijana urheilu-uransa aloittanut Angela Voigt hyppäsi naisten pituushypyn maailmanennätyksen 692 cm keväällä 1976 mutta menetti sen maannaiselleen Siegrun Sieglille jo parin kuukauden päästä. Pian tämän jälkeen Montréalin olympialaisissa Voigt hyppäsi loppukilpailun ensimmäisellä hypyllään 672 cm, mikä riitti olympiavoittoon.


title: Angela Voigt

text: Prahan EM-kilpailuissa 1978 Voigt saavutti hopeaa tuloksella 679 cm, yhdeksän senttimetriä Neuvostoliiton Vilma Bardauskienelle hävinneenä. Rooman EM-kilpailuissa 1974 hän sijoittui neljänneksi tuloksella 656 cm pronssimitalin mennessä kolme senttiä paremmalla tuloksella Suomen Pirkko Heleniukselle. Sisäratojen EM-kilpailuissa 1974 Göteborgissa Voigt sai hopeaa tuloksella 656 cm edellään tuloksen 669 cm hypännyt Sveitsin Meta Antenen.


title: Angela Voigt

text: Angela Voigt valmistui sosiaalipedagogiksi ja diplomiliikunnanopettajaksi, jonka jälkeen hän työskenteli Saksan Punaisen Ristin palveluksessa.


title: Louis Baillon

text: Louis Charles Baillon (5. elokuuta 1881 Fox Bay, Falklandinsaaret – 9. syyskuuta 1965 Brixworth) oli brittiläinen maahockeypelaaja ja olympiavoittaja. Hän oli mukana Yhdistyneen kuningaskunnan kultaa voittaneessa joukkueessa Lontoon olympialaisissa 1908.


title: Louis Baillon

text: Baillon on toistaiseksi ainoa Falklandinsaarilta kotoisin oleva olympiavoittaja.


title: Zabuza Momochi

text: Momochi Zabuza on manga- ja animesarja Narutossa esiintyvä, maanpaossa oleva ninja, joka on epäonnistunut yrityksessään kaapata valta Mizukagelta. Niinpä Zabuza jätti Sumukylän, mutta aikoo vielä palata kostamaan.


title: Zabuza Momochi

text: Ollessaan Ninja-Akatemiassa Zabuzan tiedetään surmanneen yli sata oppilasta ilman epäröintiä. Siitä päivästä lähtien hänet on tunnettu myös nimellä "The Devil of the Hidden Mist" (Kätketyn Sumunkylän demoni). Suoraan suomennettuna, Zabuzan nimi tarkoittaa ”Ei koskaan viillä kahdesti”, joka on varsin kuvaava nimi, sillä hän hoitelee vastustajansa yleensä yhdellä miekaniskulla. Zabuza on salamurhajutsujen mestari ja pystyy erehtymättä tappamaan vastustajansa pelkän äänen perusteella. Hän on myös yksi Sumukylän seitsemästä legendaarisesta miekkamiehestä, ja kantaa mukanaan suurta miekkaa, jota myös "Kubikiri Houchoksi" kutsutaan. Zabuza toimii palkkamurhaajana Gatoulle tuntemattomasta syystä (todennäköisesti raha). Zabuzan pelottavimpiin ninjataktiikoihin kuulu "sumuun katoaminen" jolloin Zabuza luo sumuverhon ja tappaa vastustajan sen turvin.


title: Zabuza Momochi

text: Zabuza kulkee usein Hakun kanssa, jonka hän löysi hyljeksittynä Sumukylästä. Hän käyttää Hakua kuitenkin vain "aseenaan", mutta osoittaa lopussa tunteita tätä kohtaan. Zabuza häviää Hatake Kakashille taistelussa ja päättää ennen kuolemaansa vielä tappaa Gatoun, joka oli häpäissyt Hakun ruumiin potkaisemalla sitä.


title: Zabuza Momochi

text: Zabuza herätetään kuolleista Kabuton käskystä ja lähettää hänet Shinobejen kimppuun. Zabuza ei voi liikuttaa itse omaa vartaloaan mutta voi ajatella itse.


title: Etapit 11–21 Ranskan ympäriajossa 2008

text: Ranskan ympäriajon 2008 etappien 11–21 tulokset ja kilpailun kulku:


title: Etapit 11–21 Ranskan ympäriajossa 2008

text: Kilpailun 11. etappia oli ajettu 35 kilometriä, kun runsaan kymmenen ajajan ryhmä karkasi pääjoukolta. Gert Steegmans putosi sittemmin kärkiryhmästä, mutta 12 pyöräilijää pysyi maaliin saakka selvästi pääjoukon edellä. Kun etapin ainoaa ensimmäisen kategorian nousua, "Col de Portel"ia, oli jäljellä 7,5 kilometriä, Amaël Moinard lähti yksinäiseen irtiottoon. Hän saapui vuoren huipulle minuutin ja 50 sekuntia ennen 11 ajajan ryhmää. Óscar Pereiro irtosi puolestaan pääjoukosta samassa nousussa ollen mäkikirimaalissa niin ikään minuutin ja 50 sekuntia ennen pääjoukkoa.


title: Etapit 11–21 Ranskan ympäriajossa 2008

text: Yhdentoista ajajan ryhmä tavoitti Moinardin kahdeksan kilometriä ennen maalia ja taustalla pääjoukko saavutti Pereiron. Neljä kilometriä ennen maalia Kurt Asle Arvesen hyökkäsi kärkiryhmästä saaden seurakseen Martin Elmigerin ja kaksi kilometriä myöhemmin myös Alessandro Ballanin. Kolmikon kytätessä toisiaan myös Koos Moerenhout pääsi ryhmään mukaan. Arvesen aloitti loppukirin 200 metriä ennen maalia voittaen etapin niukasti ennen Elmigeriä ja Ballania.


title: Etapit 11–21 Ranskan ympäriajossa 2008

text: Pääjoukko saapui maaliin 14 minuuttia 51 sekuntia voittajan jälkeen. Kokonaiskilpailun tilanteeseen ei tullut muutoksia.


title: Etapit 11–21 Ranskan ympäriajossa 2008

text: Etappia oli käyty 36 kilometriä, kun Samuel Dumoulin ja Arnaud Gérard karkasivat pääjoukosta. He kasvattivat eron parhaimmillaan neljään minuuttiin ja 20 sekuntiin. Juan Jose Oroz saavutti kaksikon 113 kilometrin ajon jälkeen.


title: Etapit 11–21 Ranskan ympäriajossa 2008

text: Pääjoukko tavoitti karkulaiset yhdeksän kilometriä ennen maalia. Etappi ratkesi massakirissä, jossa Mark Cavendish saavutti kolmannen etappivoittonsa tämän vuoden kilpailussa.


title: Etapit 11–21 Ranskan ympäriajossa 2008

text: Niki Terpstra ja Florent Brard karkasivat pääjoukolta etapin alkuvaiheessa. Terpstra yritti viimeisellä 20 kilometrillä vielä yksinäistä irtiottoa. Etappi ratkesi kuitenkin massakirissä, jossa Mark Cavendish otti neljännen etappivoittonsa vuoden 2008 Ranskan ympäriajossa.


title: Etapit 11–21 Ranskan ympäriajossa 2008

text: 21 ajajan ryhmä irtosi pääjoukosta viiden kilometrin ajon jälkeen. 41 kilometrin kohdalla kärkiryhmässä oli enää neljä pyöräilijää: Bram Tankink, Sandy Casar, William Bonnet ja José Iván Gutiérrez. Gutiérrez lähti irtiottoon 28 kilometriä ennen maalia.


title: Etapit 11–21 Ranskan ympäriajossa 2008

text: Pääjoukko tavoitti Tankinkin, Casarin ja Bonnet'n parikymmentä kilometriä ennen maalia. Gutiérrez pysyi irti viimeiseen neljännen kategorian nousuun saakka, noin kymmenen kilometrin päähän maalista. Sylvain Chavanel yritti omaa ratkaisuaan, mutta tavoitettiin viiden kilometrin karkumatkan jälkeen pari kilometriä ennen maalia. Ratkaisu tapahtui taas massakirissä, jossa maillot vert -paidassa ajanut Óscar Freire oli paras ennen Leonardo Duque'ta.


title: Etapit 11–21 Ranskan ympäriajossa 2008

text: Sateisessa säässä ajettua etappia oli käyty 12 kilometriä, kun Egoi Martinez käynnisti irtioton saaden mukaansa José Luis Arrietan, Danny Paten ja Simon Gerransin. He kasvattivat eron lähes 14 minuuttiin noustaessa kohti 2 744 metrin korkeudessa sijaitsevaa Col Agnelin huippua, jonne saapui ensimmäisenä Martinez. Samalla pyöräilijät siirtyivät Italian puolelle.


title: Etapit 11–21 Ranskan ympäriajossa 2008

text: Pääjoukon laskiessa jyrkkää alamäkeä Óscar Pereiro kaatui pudoten muutamaa metriä alempana olleelle toiselle tietasolle. Hän joutui keskeyttämään olkapäävamman vuoksi. Tapahtuman seurauksena pääjoukko ajoi laskun loppuosan varovasti ja kärjessä olleet neljä ajajaa lisäsivät etumatkansa 12 minuutista 17 minuuttiin 10 sekuntiin.


title: Etapit 11–21 Ranskan ympäriajossa 2008

text: Martinez hyökkäsi kärkiryhmästä etapin päättäneessä Prato Nevoson 11,4 kilometrin nousussa. Iskun seurauksena Arrieta putosi, mutta Gerrans ja Pate pystyivät saavuttamaan Martinezin. Kolmikko kyttäsi toisiaan viimeiset kilometrit. Gerrans voitti etapin loppukirin myötä ennen Martinezia ja Patea.


title: Etapit 11–21 Ranskan ympäriajossa 2008

text: Taustalla Team CSC-Saxo Bank teki kovasti vetotöitä, jonka seurauksena seuraavaan ryhmään kuuluivat enää Cadel Evans, Fränk ja Andy Schleck, Carlos Sastre, Denis Menšov, Christian Vande Velde, Alejandro Valverde, Bernhard Kohl, Samuel Sánchez ja Roman Kreuziger. Heistä lähes jokainen yritti irtiottoa viimeisellä vuorella. Menšov kaatui oman ratkaisuyrityksensä aikana kahdeksan kilometriä ennen maalia, mutta muu ryhmä odotti, kunnes hän oli taas heidän mukanaan. Kolme kilometriä ennen maalia Sastre ja Kohl hyökkäsivät saaden peräänsä Valverden. Maillot jaune -paidassa ajanut Evans yritti pysyä lähimmän uhkaajansa Fränk Schleckin vauhdissa, mutta joutui luovuttamaan viimeisellä puolella kilometrillä. Näin Schleck sai keltaisen paidan haltuunsa jo toisena luxemburgilaispyöräilijänä vuoden 2008 Ranskan ympäriajossa. Evans putosi yhteiskilpailussa kolmanneksi, sillä myös Kohl nousi hänen ohitseen.


title: Etapit 11–21 Ranskan ympäriajossa 2008

text: Italiasta takaisin Ranskan puolelle suuntautunut 16. etappi sisälsi kaksi pitkää vuorinousua: Col de la Lombarden ja 2 800 metrin korkeudessa sijaitsevan Col de la Bonetten. Samuel Dumoulin, Christophe Le Mével, Sebastian Rosseler, Stefan Schumacher ja Thomas Voeckler lähtivät irtiottoon 42 kilometrin ajon jälkeen saaden pian takaa-ajajikseen 24 ajajan ryhmän. Kokonaiskilpailun kärkimiehet ajoivat taustalla pääjoukossa. Schumacher lähti kärkiryhmästä yksinäiseen irtiottoon saapuen ensimmäisenä Col de la Lombarden huipulle.


title: Etapit 11–21 Ranskan ympäriajossa 2008

text: Col de la Bonetten 20 kilometrin mittaisessa nousussa pyöräilijäjoukko hajosi entistä useampaan ryhmään. Kokonaiskilpailun kärkimiesten joukossa Andy Schleck vastasi vetotyöstä, minkä seurauksena Christian Vande Velde putosi ryhmästä. Kärjessä Cyril Dessel ja Jaroslav Popovytš tavoittivat Schumacherin kolme kilometriä ennen vuorenhuippua. Kilpailun nuorin ajaja, John-Lee Augustyn, hyökkäsi kärkijoukosta puoli kilometriä ennen Col de la Bonetten huippua ja onnistui pitämään johtonsa mäkikirimaaliin saakka. Laskuosuudella hän laski ulos reitiltä, valui jyrkkää rinnettä kymmenkunta metriä alaspäin ja menetti pyöränsä, joka putosi vielä paljon kauemmas. Saadakseen uuden pyörän hän joutui odottamaan pääjoukon takana ollutta tallinsa autoa.


title: Etapit 11–21 Ranskan ympäriajossa 2008

text: Etapin kärkeen muodostui pitkällä laskuosuudella neljän ajajan ryhmä: Popovytš, Dessel, David Arroyo ja Sandy Casar. Heistä loppukirissä oli vahvin Dessel ennen Casaria. Taustalla Denis Menšov putosi laskuosuudella puolen minuutin päähän muista kokonaiskilpailun kärkinimistä.


title: Etapit 11–21 Ranskan ympäriajossa 2008

text: Vuoden 2008 Ranskan ympäriajon vaativin etappi sisälsi kolme kategorialuokituksen yläpuolella olevaa nousua: Col du Galibier, Col de la Croix de Fer sekä maalimäkenä toiminut Alpe d’Huez. Kolmen kilometrin jälkeen pääjoukosta karkasivat Rémy Di Grégorio, Peter Velits ja Ruben Perez, jotka saivat 15 kilometrin kohdalla mukaansa Stefan Schumacherin.


title: Etapit 11–21 Ranskan ympäriajossa 2008

text: Schumacher saapui ensimmäisenä Col du Galibierin huipulle voittaen Henri Desgrangen mukaan nimetyn palkinnon. Di Grégorio putosi kärkiryhmästä 110 kilometrin kohdalla. Karkulaisten johto oli suurimmillaan – Col de la Croix de Ferin nousun alkaessa – seitsemän minuuttia 20 sekuntia. Perez putosi kärkijoukosta 20 kilometriä ennen vuorenhuippua. Kuusi kilometriä ennen mäkikirimaalia Velits pudotti myös Schumacherin, jonka pääjoukko tavoitti runsasta kilometriä myöhemmin. Slovakialainen saapui vuorenhuipulle minuutin ja kymmenen sekuntia ennen 18 ajajan ryhmää, johon kuuluivat kokonaiskilpailun kärkinimet Kim Kircheniä ja Samuel Sánchezia lukuun ottamatta.


title: Etapit 11–21 Ranskan ympäriajossa 2008

text: Jérôme Pineau irtosi pian alamäkiosuuden alettua kärkimiesten ryhmästä. Hän tavoitti Velitsin 30 kilometriä ennen maalia, jolloin he olivat lähes kaksi minuuttia takaa-ajajiaan edellä. Alpe d’Huez'n nousun alkaessa kaksikon etumatka oli minuutin ja kymmenen sekuntia. Carlos Sastre hyökkäsi lähes heti loppunousun alettua, tavoitti pian karkulaiset ja ajoi selvään voittoon. Taustalla lähes kaikki kärkijoukon pyöräilijät – paitsi Cadel Evans – yrittivät omaa ratkaisuaan siinä kuitenkaan onnistumatta. Sánchez sijoittui lopulta toiseksi ennen Andy Schleckiä.


title: Etapit 11–21 Ranskan ympäriajossa 2008

text: Sastre siirtyi kokonaiskilpailun johtoon minuutin ja 24 sekunnin erolla tallitoveriinsa Fränk Schleckiin. Bernhard Kohl on kolmantena ja Cadel Evans neljäntenä.


title: Etapit 11–21 Ranskan ympäriajossa 2008

text: Seitsemän ajajan ryhmä, johon kuului muun muassa Marcus Burghardt karkasi pääjoukosta kahden kilometrin ajon jälkeen. Irtiotto ajettiin kiinni ennen 50 kilometrin täyttymistä. Carlos Barredo hyökkäsi pääjoukosta 68 kilometrin kohdalla saaden takaa-ajajiksen Burghardtin ja Romain Feillun. Burghardt saavutti hetken kuluttua Barredon. Pääjoukosta irronneet Christophe Le Mével ja Mikel Astarloza tavoittivat puolestaan Feillun 83 kilometrin ajon jälkeen.


title: Etapit 11–21 Ranskan ympäriajossa 2008

text: Muutaman irtiottoyrityksen jälkeen kärkikaksikko kyttäsi toisiaan viimeiset kilometrit. Edessä ajanut Burghardt avasi kirin 200 metriä ennen maalia voittaen etapin. Seuraavan kolmikon loppukirin voitti Feillu.


title: Etapit 11–21 Ranskan ympäriajossa 2008

text: Aleksandr Botšarov ja Damiano Cunego kolaroivat 28 kilometrin ajon jälkeen. Kasvonsa loukannut Cunego makasi tienpinnassa seitsemän minuutia ennen kuin jatkoi matkaansa. Hän saapui neljän tallitoverinsa kanssa maaliin 13 minuuttia 22 sekuntia pääjoukon jälkeen.


title: Etapit 11–21 Ranskan ympäriajossa 2008

text: Alessandro Ballan, Pierrick Fédrigo, Egoi Martinez ja Stefan Schumacher karkasivat pääjoukolta 16 kilometrin ajon jälkeen, mutta tulivat tavoitetuksi 69 kilometrin kohdalla. Sylvain Chavanel lähti irtiottoon 78 kilometrin kohdalla saaden kolmen kilometrin päästä seurakseen Jérémy Royn. Kärkikaksikko pysyi irti maaliin saakka. Chavanel ajoi loppusuoralla edellä, avasi kirin 250 metriä ennen maalia ja saavutti uransa ensimmäisen etappivoiton Ranskan ympäriajossa.


title: Etapit 11–21 Ranskan ympäriajossa 2008

text: Stefan Schumacher voitti vuoden 2008 Ranskan ympäriajon toisenkin aika-ajoetapin. Hän oli ensimmäisellä väliaikapaikalla tasoissa Fabian Cancellaran kanssa, mutta oli loppumatkalla 21 sekuntia sveitsiläistä nopeampi. Kim Kirchen oli etapin kolmas.


title: Etapit 11–21 Ranskan ympäriajossa 2008

text: Melko keskinkertaisena aika-ajajana pidetty Carlos Sastre ajoi hyvän etapin sijoittuen 12:nneksi. Hän hävisi Cadel Evansille vain 29 sekuntia säilyttäen kokonaiskilpailun johtonsa yli minuutin erolla. Fränk Schleck jäi etapilla 54:nneksi ja putosi yhteiskilpailussa toiselta sijalta kuudenneksi. Andy Schleck hävisi Roman Kreuzigerille 41 sekuntia, mutta onnistui säilyttämään nuorten kilpailun johtopaikkansa runsaan minuutin erolla.


title: Etapit 11–21 Ranskan ympäriajossa 2008

text: Kilpailun päätösetapin alku ajettiin perinteiseen tapaan rauhallisesti ja todelliseen kilvanajoon ryhdyttiin vasta Champs-Élysées'llä, jossa ajettiin kilpailun päätöskierrokset. Etapin loppuvaiheessa Philippe Gilbert yritti irtiottoa. Kun hänet tavoitettiin omaa ratkaisuaan yritti vuoden 2008 Ranskan ympäriajon yritteliäimmäksi ajajaksi valittu Sylvain Chavanel.


title: Etapit 11–21 Ranskan ympäriajossa 2008

text: Loppukirissä Quick·Step - Innergeticin Gert Steegmans otti tallinsa ainoan etappivoiton kilpailussa. Carlos Sastre hävisi seitsemän sekuntia Cadel Evansille, mutta voitti kokonaiskilpailun 58 sekunnin erolla australialaiseen.


title: Hans Fromm

text: Hans Fromm (26. toukokuuta 1919 Berliini Saksa – 25. kesäkuuta 2008 Ottobrunn) oli akateemikko ja saksalaisen filologian ja fennougristiikan professori.


title: Hans Fromm

text: Opiskeltuaan Berliinin yliopistossa Fromm väitteli 1946 Tübingenin yliopistossa tohtoriksi. Fromm opetti Turun yliopistossa vuodesta 1952 germaanisen filologian lehtorina ja professorina. Kunniatohtorin arvon hän sai 1969, jolloin hän oli jo siirtynyt Münchenin Ludwig Maximilian -yliopistoon professoriksi. Hän jäi sieltä eläkkeelle 1987.


title: Hans Fromm

text: Fromm käänsi vaimonsa Lore Frommin kanssa Kalevalan saksaksi ja kirjoitti siihen kommentaarin 1967.


title: Inkerin sota

text: Inkerin sota käytiin 1610–1617 Ruotsin kuningaskunnan ja Moskovan Venäjän välillä. Sota päättyi Stolbovan rauhaan, jossa Ruotsi sai haltuunsa Käkisalmen läänin ja Inkerinmaan.


title: Inkerin sota

text: Sodan taustana oli niin sanottu sekasorron aika, johon Venäjä oli joutunut Rurikin hallitsijasuvun sammuttua. Tämä mahdollisti Ruotsin ja Puolan sekaantumisen Venäjän sisäpolitiikkaan. Kumpikin valtio pyrki voimakeinoin tukemaan omaa ehdokastaan hallitsijaksi. Ruotsin ehdokkaana oli Vasili Šuiski, joka oli luvannut Viipurin sopimuksessa Ruotsille palkkioksi avusta Käkisalmen läänin. Šuiskin tukemiseksi Ruotsi käynnisti ns. De la Gardien sotaretken vuosina 1609-1610. Tämän retken aikana ruotsalaisjoukot miehittivät hetken aikaa Moskovaa, mutta kärsivät Klušinon taistelussa murskaavan tappion puolalaisia vastaan ja joutuivat vetäytymään takaisin Ruotsin alueelle. Kun Venäjän valtaistuimelle noussut Puolan ehdokas Vladislav Vaasa kieltäytyi luovuttamasta Käkisalmen lääniä, Ruotsi aloitti sodan Venäjää vastaan.


title: Inkerin sota

text: Jakob De la Gardie ryhtyi Viipurissa kokoamaan armeijaa uutta sotaa varten. Tukholmasta Turun kautta Viipuriin saapui 25. tammikuuta 1611 seitsemän ratsuväenlipustoa ja kaksi lippukuntaa jalkaväkeä. Ulkomailta oli lisäksi värvätty neljä lippukuntaa, jotka oli keskitetty Iivanalinnaan. Joukkoihin kuului marssin alkaessa 27. tammikuuta 1611 seitsemän lipustoa ratsuväkeä, joissa oli yhteensä noin 900 miestä. Jalkaväkeä oli neljän lippukunnan muodostama Samuel Cobronin rykmentti ja kolme erillistä lippukuntaa eli yhteensä 816 miestä. Kohti etelää marssiessaan armeija hyökkäsi Pähkinälinnaan ja Käkisalmeen.


title: Inkerin sota

text: Marssiva armeija sai maaliskuun alussa täydennyksenä suomalaisista koostuvan von Rechenbergerin rykmentin Laatokan eteläpuolella. Osa rykmentistä osallistui Laatokankaupungin valtaamiseen, minkä jälkeen marssi jatkui kohti Novgorodia. Armeija saavutti kaupungin heinäkuussa ja siihen liittyi Evert Hornin johtamat kaksi jalkaväen lippukuntaa ja kaksi ratsuväkilipustoa. Kaupunki vallattiin piirityksen päätteeksi 15. heinäkuuta alkaneella hyökkäyksellä.


title: Inkerin sota

text: Marssi jatkui Pihkovaan, jota piiritettiin mutta ei kyetty valtaamaan. Pihkovasta jatkettiin marssia Peipsijärven itäpuolitse Narvaan. Vuoden 1612 aikana taistelut hiipuivat, vaikka joitakin Inkerin kaupunkeja vallattiinkin. Sotatoimien päättyessä koko Inkerinmaa oli Ruotsin hallinnassa.


title: Inkerin sota

text: Venäjän kanssa tehtiin vuonna 1617 rauha Stolbovassa. Uusi tsaari Mikael Romanov luovutti Ruotsille Käkisalmen läänin ja Inkerinmaan. Ruotsi palautti Novgorodin takaisin Venäjälle, mutta maa menetti kokonaan yhteytensä Itämereen.


title: William Gosling

text: William Sullivan Gosling (19. heinäkuuta 1896 – 2. lokakuuta 1952) oli brittiläinen jalkapalloilija ja olympiavoittaja. Hän kuului Upton Park FC:n kultaa voittaneeseen joukkueeseen Pariisin olympialaisissa 1900.


title: Frans Ilomäki

text: Frans Herman Ilomäki (4. joulukuuta 1891 Kurikka – 3. helmikuuta 1958) oli suomalainen jääkärieversti. Hänen vanhempansa olivat maanviljelijä, puuseppä Herman Ilomäki ja Katariina Sofia Ketola. Hänet vihittiin avioliittoon vuonna 1921 Maria Elisabet Kaupin kanssa.


title: Frans Ilomäki

text: Ilomäki kävi Kurikan tietopuolisen käsityökoulun vuosina 1904–1909 ja puolitoista vuotta Vaasan kauppa-apulaiskoulua vuosina 1911–1912 ja suoritti yksityisesti seitsemännen luokan Oulun yhteislyseossa vuonna 1929. Hän suoritti Haminan taistelukoulun vuonna 1918 ja tykistö- ja tiedonantokurssin vuonna 1926 sekä komentajakurssin vuosina 1927–1928. Piiripäälliköiden täydennyskurssin hän kävi vuonna 1937 Suojeluskuntain päällystökoulussa.


title: Frans Ilomäki

text: Tämä kurikkalainen liikeapulainen liittyi vapaaehtoisena Saksassa sotilaskoulutusta antavaan jääkäripataljoona 27:n 1. komppaniaan 19. tammikuuta 1915, josta hänet siirrettiin pataljoonan täydennysjoukkoon 31. toukokuuta 1916 ja takaisin 1. komppaniaan 23. heinäkuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Hän suoritti vuonna 1917 Polangenissa järjestetyn erikoiskurssin (pommarikurssi).


title: Frans Ilomäki

text: Ilomäki saapui Suomeen (Vaasaan) jääkäreiden pääjoukon mukana vänrikiksi ylennettynä 25. helmikuuta 1918. Hänet komennettiin Suomen sisällissotaan 8. jääkäripataljoonan 3. komppaniaan, josta hänet siirrettiin 1. huhtikuuta 1918 alkaen 6. Jääkärirykmentin 18. jääkäripataljoonan konekiväärikomppaniaan, missä hän toimi aluksi joukkueenjohtajana ja 25. huhtikuuta 1918 alkaen komppanianpäällikkönä. Hän otti osaa sisällissodan taisteluihin Ilveksessä, Hotakassa ja Muolaalla.


title: Frans Ilomäki

text: Ilomäki palveli sisällissodan jälkeen 6. Jääkärirykmentistä muodostetussa Jääkäripataljoona n:o 6:ssa, joka nimettiin myöhemmin ensin Kajaanin sissipataljoonaksi ja myöhemmin Pohjanmaan jääkäripataljoonaksi. Hän toimi pataljoonassa komppanianpäällikkönä, pataljoonan talouspäällikkönä ja hoiti useita kertoja pataljoonan komentajan tehtäviä vuosina 1920–1925. Ilomäki osallistui vuonna 1920 Petsamon retkikuntaan, missä hän toimi 3. komennuskunnassa 3. komppanian päällikkönä. Hänet siirrettiin 31. joulukuuta 1925 suojeluskuntajärjestöön, missä hänet sijoitettiin ensin Oulun suojeluskunnan paikallispäälliköksi ja 1. maaliskuuta 1926 alkaen Oulun suojeluskuntapiirin 3. alueen ja 1. kesäkuuta 1928 alkaen 1. alueen päälliköksi. Hänet komennettiin 1. joulukuuta 1931 ja siirrettiin saman vuoden heinäkuusta alkaen Kainuun suojeluskuntapiirin päälliköksi.


title: Frans Ilomäki

text: Ilomäki osallistui talvisotaan ylimääräisten harjoitusten aikana Kuhmon kertausharjoituskeskuksen komentajana ja itse taisteluiden alettua hän sai komentoonsa Kuhmossa toimivat joukot (Ryhmä Ilomäki). Välirauhan aikana hän sai komentoonsa Jalkaväkirykmentti 65:n, minkä komentajan paikalta hänet siirrettiin myöhemmin Kainuun suojeluskuntapiirinpiirin komentajaksi. Jatkosodan puhjettua hänet komennettiin Jalkaväkirykmentti 31:n komentajaksi ja osallistui taisteluihin Rukajärven suunnan ja Rusutjärven suunnan sekä Omelian motin pilkkomiseen. Vuonna 1943 hänet siirrettiin Maaselän sotilasläänin komentajaksi, missä hän palveli sodan loppuun saakka, jolloin hänet siirrettiin suojeluskuntajärjestöön, mutta joutui suojeluskuntajärjestön lakkauttamisen takia lakkautuspalkalle, jonka jälkeen hän siirtyi verotarkastajaksi Kainuuseen ja oli tarkastajana aina vuoteen 1951 saakka. Myöhemmin hän asui Oulussa, jonne hänet myös haudattiin.


title: Frans Ilomäki

text: Ilomäki toimi Pohjanmaan jääkäripataljoonan kunniatuomioistuimen puheenjohtajana vuosina 1922–1923 ja Jääkäriprikaatin kunniatuomioistuimen jäsennenä vuosina 1923–1925 sekä Oulun kaupungin urheilulautakunnan varapuheenjohtajana vuosina 1925–1931. Hän toimi myös SVUL:n tuen toiminnanjohtajana ja johtokunnan jäsenenä ja Pohjolan Ampumapiirin puheenjohtajana ja oli vuodesta 1951 alkaen Oulun Pyrinnön kunniajäsen.


title: Frans Ilomäki

text: Ilomäki teki Suomen ennätyksen 500 metrin juoksussa vuonna 1919 ja voitti armeijan mestaruuden 500 metrin juoksussa vuonna 1920 ja 1 500 metrin juoksussa vuonna 1921 sekä voitti armeijan mestaruuden 300 metrin kivääriammunnassa vuonna 1921. Hän voitti myös Jääkäriprikaatin mestaruuden useissa ampuma- ja urheilulajeissa ja voitti SVUL:n eri piirien mestaruuksia useissa urheilulajeissa vuosina 1914–1924.


title: Okobo

text: Okobot () ovat puusta valmistetut korkeat sandaalit, joita maikot (geishaharjoittelijat) käyttävät. Okobot ovat hyvin korkeat, juhlavissa tilaisuuksissa korkeammat. Ne valmistetaan yleensä pajupuusta. Okobojen pohjat ovat yleensä maalamattomat, mutta kesäisin maikot käyttävät mustaksi lakattuja okoboja. Okobot pysyvät jaloissa "hanao"-remmein, joiden väri vaihtelee maikon etenemisen ja aseman mukaan. Vasta opiskelunsa aloittaneet maikot käyttävät punaisia hanaoita ja geishaksi siirtymistä lähellä olevat maikot keltaisia.


title: Okobo

text: Erityisesti Tokion seudulla okoboista käytetään nimityksiä "koppori" tai "pokkuri", mitkä viittaavat niistä kävellessä lähtevään kopinaan.


title: Gustave Sandras

text: Gustave Sandras (s. 24. helmikuuta 1872 – 1954) oli ranskalainen voimistelija ja olympiavoittaja. Hän voitti kultaa Pariisin olympialaisissa 1900 yhdistettyjen telineiden kilpailussa.


title: Galina Tšistjakova

text: Galina Valentinovna Tšistjakova (, , s. 26. heinäkuuta 1962) on Neuvostoliittoa, Venäjää ja Slovakiaa edustanut pituushyppääjä ja kolmiloikkaaja. Hän on pitänyt naisten pituushypyn maailmanennätystä hallussaan vuodesta 1988 lähtien.


title: Galina Tšistjakova

text: Tšistjakova saavutti Neuvostoliiton edustajana kahdeksan pituushypyn arvokisamitalia. Ulkoradoilla hän sai hopeaa Stuttgartin EM-kilpailuissa 1986 hävittyään Heike Drechslerille 18 senttiä ja pronssia Soulin olympialaisissa 1988 edellään Jackie Joyner-Kersee ja Heike Drechsler. Sisäradoilla hän voitti maailmanmestaruuden Budapestissa 1989 sekä Euroopan mestaruudet Pireuksessa 1985, Haagissa 1989 ja Glasgow'ssa 1990. Viimeksi mainitussa hän voitti myös näytöslajina olleen kolmiloikkakilpailun. Liévinin 1987 ja Budapestin 1988 EM-hallikisoissa hän hävisi Heike Drechslerille ja sai hopeaa.


title: Galina Tšistjakova

text: Tšistjakova hyppäsi 11. kesäkuuta 1988 Leningradissa pituushypyn maailmanennätyksen 752 cm. Se on pysynyt voimassa yli 20 vuotta. Lähimmäksi on päässyt yhdysvaltalainen Jackie Joyner-Kersee, joka on hypännyt 749 cm.


title: Galina Tšistjakova

text: Viimeisinä aktiivivuosinaan Tšistjakova edusti Slovakiaa.


title: Tanajoki

text: Tanajoki on Kenian pisin joki. Joen pituudeksi mainitaan lähteestä riippuen 708–1 014 kilometriä. Joen katsotaan alkavan Aberdarevuoristosta. Osan joen yläjuoksun sivuhaaroista alkaa Mount Kenyalta. Tanajoen valuma-alueen laajuudeksi mainitaan esimerkiksi 126 028 neliökilometriä.


title: Tanajoki

text: Joki saa alkunsa kulkee Aberdarevuoriston itärinteellä Nyerin piirikunnassa. Tärkeimpiä Tanajokeen laskevia sivujokia ovat Chania, Thika, Sagana, Thiba ja Mutonga.


title: Tanajoki

text:
Tanajokeen ja sen pato-altaisiin rakennetut vesivoimalat, joita KenGen (Kenya Electricity Generating Company Limited) operoi, tuottavat keskimäärin 40–64 % Kenian sähkötarpeesta. Joen valuma-alueen vettä hyödynnetään myös taajamien talousvetenä sekä maatalouden kasteluveden lähteenä. Esimerkiksi Tanajoen yläjuoksun valuma-alueen lounaispuolella sijaitseva Kenian pääkaupunki Nairobi hankkii 70–80 % juomavedestään Ndakainin tekojärveltä, tarvittaessa vettä otetaan myös Sasumuan ja Ruirun tekojärvistä.
Lopulta joki laskee Intian valtameren Formosanlahdella, Kipinin kaupungin eteläpuolella. Aiempi laskukohta ja joen suu oli noin 32 kilometriä lounaampana. Joen suistoalue ulottuu sinne nykyäänkin.


title: Vakioautoluokat

text: Vakioautoluokat ovat autourheiluluokkia, joissa kilpaillaan runsaasti muunnelluilla katuautoilla. Tosiasiassa autot ovat kunnon kilpa-autoja eikä niillä ole tavallisten autojen kanssa juuri muuta yhteistä kuin ulkokuori ja nimi. Tunnettuja vakioautosarjoja ovat muun muassa WTCC, BTCC ja DTM.


title: Léon Sée

text: Léon Sée (23. syyskuuta 1877 Lille – 20. maaliskuuta 1960 Pariisi) oli ranskalainen miekkailija, kaksinkertainen olympiamitalisti. Hän voitti Pariisin olympialaisista 1900 kaksi pronssimitalia: avoimesta kalvasta sekä kalvasta.


title: Heaven and Hell

text: Heaven and Hell voi tarkoittaa ainakin seuraavia:


title: Ponyo rantakalliolla

text: Ponyo rantakalliolla () on 19. heinäkuuta 2008 maailmanensi-iltansa saanut Tōhōn levittämä ja Studio Ghiblin tuottama japanilainen animaatioelokuva, jonka on ohjannut Hayao Miyazaki. Se on "Henkien kätkemän" jälkeen seitsemään vuoteen ensimmäinen elokuva, jossa Miyazaki on vastannut sekä alkuperäisideasta, ohjauksesta että käsikirjoituksesta. Elokuvan yksityiskohdat julkistettiin virallisesti 19. maaliskuuta 2007. Elokuvan Suomen-ensi-ilta oli 25. syyskuuta 2009.


title: Ponyo rantakalliolla

text: Elokuva sijoittuu pieneen merenrantakaupunkiin ja kertoo ihmiseksi haluavan kalanpoikasen Ponyon ja kaupungissa asuvan viisivuotiaan Sōsuke-pojan tarinan. Elokuva muistuttaa tarinaltaan H. C. Andersenin satua Pienestä merenneidosta, mutta siinä on sanottu olevan paljon japanilaistyyppisiä aineksia.


title: Ponyo rantakalliolla

text: Ohjaaja Miyazakin työstettyä elokuvan ideoita parin vuoden ajan "Liikkuvan linnan" valmistumisen jälkeen Studio Ghiblin henkilöstö aloitti "Ponyo rantakalliolla" -elokuvan parissa työskentelyn lokakuussa 2006. Alun perin Miyazaki aikoi käyttää elokuvassa samaa tyyliä kuin sitä edeltävissäkin Ghibli-elokuvissa, mutta nähtyään John Everett Millais'n maalauksen "Ofelia" hän päätyi vaihtamaan työskentelytapaa. Miyazaki päätti, että uusi elokuva piirrettäisiin kokonaan käsin tietokoneita käyttämättä. Tarkoitus oli saada lopputulos näyttämään kuin lapsen värikynillä piirtämältä. Tuottaja Toshio Suzukin mukaan erityistä vaivaa nähtiin meren aaltojen piirtämiseen. Nimihenkilö Ponyon nimi pohjautuu Miyazakin mietteisiin hahmon olemuksesta luomisprosessin aikana, kun taas Sōsuken nimi on peräisin Sōseki Natsumen romaanista.


title: Ponyo rantakalliolla

text: Miyazaki oli jo vuosia halunnut tehdä merelle sijoittuvan elokuvan, mutta lykkäsi ajatuksen toteutusta, koska aaltojen piirtäminen olisi niin työlästä. Toteuttaakseen haaveensa Miyazaki vietti kesällä 2006 yksin aikaa tuttavansa talossa Fukuyamassa Seton sisämeren rannalla.


title: Ponyo rantakalliolla

text: Elokuvan teemakappaletta "Gake no ue no Ponyo" alettiin poikkeuksellisesti myydä jo joulukuussa 2007, puoli vuotta ennen elokuvan julkaisua. Kappaleen esittävät kahdeksanvuotias Nozomi Ōhashi ja Fujioka Fujimaki -duo. Kappale on Ghiblin vakiosäveltäjä Joe Hisaishin käsialaa.


title: Ponyo rantakalliolla

text: Ponyo pakenee isänsä vedenalaisesta laivasta, ja ui meduusan kyydissä meren pintaan. Ponyo on pieni ja juuttuu lasipulloon, joka ajautuu aaltojen mukana rantakalliolle. Viisivuotias Sosuke-poika löytää pullon ja irrottaa Ponyon siitä. Hän laittaa Ponyon muoviämpäriin ja vie tämän esikouluun. Sosuke pelästyy kuitenkin opettajan olevan vihainen, ja vie Ponyon ulos piiloon. Sosuke vie Ponyon rannalle, josta Ponyon isän Fujimoton vesikalat nappaavat Ponyon vieden tämän mereen. Sosuke on surullinen. Ponyo karkaa jälleen isänsä luota sisarustensa kanssa ja käyttää voimiaan muuttuakseen ihmiseksi, koska hän haluaa olla Sosuken kaltainen pieni lapsi. Ponyo voi muuttua ihmiseksi, koska maistoi Sosuken verta nuolaistessaan tämän sormessa olevaa haavaa ja sai samalla ihmisen DNA:ta itseensä. Ponyo aiheuttaa vahingossa hyökyaallon, jonka seurauksena koko kaupunki häviää veden alle. Sosuken äiti Lisa on lähtenyt vanhainkodille, ja Sosuke odottaa kotona Ponyon kanssa tämän paluuta. Kun vesi on noussut liikaa eikä Lisa voisi tulla kotiin, lähtevät Ponyo ja Sosuke etsimään häntä. Lopulta he löytävät tämän vedenalaisesta ilmakuplasta, mutta Ponyo on liian väsynyt matkasta ja muuttuu jälleen kalaksi. Ponyon äiti, merten haltijatar, kertoo, että jos Sosuken ja Ponyon rakkaus on aitoa ja vahvaa, voi Ponyo muuttua aivan tavalliseksi tytöksi. Sosuke vie Ponyon veden pinnalle, missä Sosuken on suudeltava kuplaa, jonka sisään Ponyo on laitettu. Näin käy ja Ponyo muuttuu normaaliksi tytöksi."Nyt"-liitteen Leena Virtanen piti elokuvan loppuratkaisua kovin mahtipontisena ja maailmojasyleilevänä, mutta ”sekin näyttää menevän ihan täydestä lapsikatsojille.”


title: Haselünne

text: Haselünne on kaupunki Emslandin piirikunnassa, Ala-Saksin osavaltiossa, Saksassa. Asukkaita Haselünnessa oli 31. joulukuuta 2008 12 840 ja väestötiheys oli 81 as./km². Asukkaista 6 364 oli naisia ja 6 476 miehiä. Kaupungin pinta-ala on 159,15 neliökilometriä. Haselünnen pormestari on Werner Schräer.


title: Haselünne

text: Kaupunki sijaitsee Hase-joen varrella ja Bundesstraße 213 ja Bundesstraße 402 -tiet risteävät kaupungissa. Kaupungista on matkaa Herzlakeen 10 kilometriä, Meppeniin 15 km, Lingeniin 20 km ja Bremeniin 110 km.


title: Haselünne

text: Vuonna 2006 pidetyissä kunnallisvaaleissa Saksan kristillisdemokraattinen unioni (CDU) sai 23 paikkaa 31:stä Haselünnen kunnanvaltuustossa. SPD sai seitsemän paikkaa.


title: Haselünne

text: Haselünnen ystävyyskaupunkeja ovat alankomaalainen Elburg vuodesta 1988 ja ranskalainen St. Flour vuodesta 1992.


title: Haselünne

text: Haselünne muodostuu 15 kaupunginosasta ():


title: Nuoren seurakunnan veisukirja

text: Nuoren seurakunnan veisukirja eli Punainen laulukirja on erityisesti rippikouluissa käytetty kristillisten laulujen kokoelma. Ensimmäinen Punainen laulukirja julkaistiin vuonna 1970, jonka jälkeen uusia painoksia on julkaistu viiden vuoden välein. Tuorein eli kymmenes painos julkaistiin vuonna 2015.


title: Nuoren seurakunnan veisukirja

text: Vuonna 2005 ja 2006 julkaistut "Tilkkutäkki" ja Tilkkutäkki 2 -kokoelmalevyt sisältävät suomalaisten artistien versioita Punaisen laulukirjan kappaleista.


title: Kustaa Järvinen

text: Kustaa Adolf Järvinen (20. helmikuuta 1896 Hattula – 8. heinäkuuta 1955) oli suomalainen jääkärieverstiluutnantti. Hänen vanhempansa olivat kauppias Johan Kustaa Järvinen ja Amanda Wilhelmina Järvinen. Hänet vihittiin avioliittoon vuonna 1921 Saimi Amalia Paasosen kanssa.


title: Kustaa Järvinen

text: Järvinen kävi kansakoulun ja viidennen luokan yksityisesti vuonna 1921 ja seitsemännen luokan vuonna 1935 Helsingin suomalaisessa lyseossa.


title: Kustaa Järvinen

text: Tämä Hattulalainen konttoristi liittyi vapaaehtoisena Saksassa sotilaskoulutusta antavaan jääkäripataljoona 27:n 2. komppaniaan 13. lokakuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella.


title: Kustaa Järvinen

text: Järvinen saapui takaisin Suomeen (Vaasaan) vänrikiksi ylennettynä jääkärien pääjoukon mukana 25. helmikuuta 1918. Suomen sisällissotaan hänet komennettiin joukkueenjohtajaksi 3. Jääkärirykmentin 7. jääkäripataljoonan 2. komppaniaan, josta hänet siirrettiin 23. huhtikuuta alkaen pataljoonan 2. konekiväärikomppaniaan päälliköksi. Hän otti osaa sisällissodan taisteluihin Tampereella, Aittolahdessa, Lyykylässä ja Talissa.


title: Kustaa Järvinen

text: Järvinen palveli sisällissodan jälkeen komppanianpäällikkönä edelleen 3. Jääkärirykmentissä, jonka nimi muuttui ensin Savon jääkärirykmentti n:o 3:ksi ja myöhemmin Uudenmaan rykmentiksi. Hänet Siirrettiin 14. marraskuuta 1923 Lääkintäaliupseerikouluun, joka vuonna 1927 liitettiin Kuormastopataljoonaan (nimi myöhemmin Huoltopataljoona 2, Huoltopataljoona ja Huoltorykmentti). Hän toimi pataljoonassa ensin lääkintäaliupseerikoulun komppanianpäällikkönä ja 4. marraskuuta 1936 alkaen koulun johtajana. Hänet komennettiin 31. maaliskuuta 1937 Huoltopataljoonan 2. kokeiluosaston komentajaksi ja siirrettiin 30. marraskuuta 1937 Asevarikko 3:n päälliköksi. Hän oli komennettuna 1. helmikuuta – 17. kesäkuuta 1933 välisen ajan Viipurin suojeluskuntapiirin 19. alueen ja 15. syyskuuta 1933 – 30. kesäkuuta 1934 välisen ajan 18. alueen päällikkönä.


title: Kustaa Järvinen

text: Talvisotaan hän osallistui Asevarikko 3:n päällikkönä. Välirauhan aikana hän toimi samassa tehtävässä ja jatkosodassa hän toimi yhdistetyn Asevarikko 3:n (nimi Ase- ja ampumatarvevarikko 43) ja Kuormastovarikko 2:n päällikkönä.


title: Kustaa Järvinen

text: Sotien jälkeen Järvinen toimi Keskusvarikko 6:n päällikkönä. Varikon nimi muutettiin myöhemmin Asevarikko 1:ksi ja se on nykyinen Kuopion Varikko. Hänet haudattiin Kuopioon.


title: Kustaa Järvinen

text: Järvinen toimi 2. Divisioonan kunniatuomioistuimen jäsenenä vuosina 1928–1933 ja 1935–1937.


title: Comus (yhtye)

text: Comus oli brittiläinen progressiivistä ja psykedeelistä rockia sekä folkia yhdistellyt yhtye, joka toimi 1970-luvun alkupuolella. Yhtye julkaisi vain kaksi albumia, hyvin eksperimentaalisen ja kriitikoiden pitkälti teilaaman vuoden 1971 "First Utterancen" sekä kysynnän ja kulttimenestyksen myötä suoraviivaisemman vuoden 1974 "To Keep from Cryingin". Albumien välillä yhtye hajosi kertaalleen ja hyvin pian myös toisen albuminsa julkaisun jälkeen.


title: Comus (yhtye)

text: Yhtye on nimetty John Miltonin 1600-luvun naamionäytelmän "Comus" mukaan. Comus on myös kreikkalaisen mytologian jumala.


title: Comus (yhtye)

text: Comusin lyriikallinen anti oli hyvin monipuolista, ja musiikin sekä laulun esilletuonti omaperäisiä. Debyyttialbumin vallitsevat akustinen taiderockäänimaailma, folktyylinen laulu sekä perkussiiviset rytmit luovat vahvaa kontrastia synkkien, esimerkiksi murhia, raiskaamista tai väkivaltaa käsittelevien lyriikoiden kanssa.


title: Comus (yhtye)

text: Yhtyeen alkuaikojensa merkittävin julkinen esiintyminen oli esiintyminen vuonna 1969 David Bowien kanssa samassa konsertissa, Bowien lämmittelijänä, Purcell Roomsissa, Lontoossa.


title: Comus (yhtye)

text: Hajoamisensa jälkeen yhtye kokosi itsensä uudelleen maaliskuussa 2008 Silja Festivalilla järjestettyyn Mellotronen Festivaliin, eli ns. "Melloboatille", jossa se soitti ensimmäisen täyden keikkansa yli 30 vuoteen.Yhtyeen tunnetuin debyyttialbumin kokoonpano:


title: Andre Phillips

text: Andre Lamar Phillips (s. 5. syyskuuta 1959 Milwaukee) on entinen yhdysvaltalainen 400 metrin aitajuoksija, lajin olympiavoittaja.


title: Andre Phillips

text: Phillips opiskeli Silver Creek High Schoolissa San Joséssa ja Kalifornian yliopistossa. Hän voitti NCAA:n mestaruuden 400 metrin aitajuoksussa 1981. Helsingin MM-kilpailuissa 1983 hän sijoittui viidenneksi ajalla 49,24. Phillips voitti ainoan Yhdysvaltain mestaruutensa 1985 Edwin Mosesin oltua poissa kilpailusta. Samana vuonna hän voitti myös maailmancupin Canberrassa.


title: Andre Phillips

text: Soulin olympialaisissa 1988 Phillips voitti kultamitalin ennätyksellään 47,19. Hän kukisti Amadou Dia Ban neljällä sadasosasekunnilla. Moses jäi kolmanneksi ajalla 47,56.


title: Andre Phillips

text: Phillipsin ennätys 110 metrin aitajuoksussa on 13,25 vuodelta 1985. Hän on ammatiltaan opettaja.


title: Kuolan lääni

text: Kuolan lääni oli Venäjälle kuuluva aluehallinnon yksikkö Käkisalmen läänin pohjoispuolella. Stolbovan rauhan (1617) jälkeisessä rajankäynnissä Ruotsin ja Venäjän kesken tuli kiistaa siitä, olivatko Repola ja Porajärvi kuuluneet Ruotsille luovutettavaan Käkisalmen lääniin vai Venäjälle jäävään Kuolan lääniin. Ruotsi oli Stolbovan rauhan jälkeisessä rajankäynnissä lähettänyt joukkoja Porajärvelle, mutta luopui vaatimuksistaan, jolloin ne jäivät Venäjälle.


title: János Bolyai

text: János Bolyai (15. joulukuuta 1802 – 27. tammikuuta 1860) oli unkarilainen, epäeuklidisen geometrian tutkimuksista tunnettu matemaatikko.


title: János Bolyai

text: Hän syntyi Transilvaniassa, nykyisen Romanian alueella. Hänen isänsä oli matemaatikko ja Carl Friedrich Gaussin ystävä Farkas Bolyai. János oppi matematiikan perusteet isältään ja opiskeli teknillisessä opistossa Wienissä 1818–1822. Geometriasta tuli hänelle pakkomielle ja intohimo. Ensimmäiset tuloksensa hän julkaisi 1823 isänsä laatiman oppikirjan liitteenä. Gauss tutustui tähän liitteeseen ja piti Bolyaita nuorena nerona. Vuonna 1848 Bolyai kuitenkin huomasi, että Nikolai Lobatševski oli päätynyt samoihin ja yleisempiin tuloksiin tahollaan riippumattomana Bolyain tuloksista.


title: Braunschweigin teknillinen yliopisto

text: Braunschweigin teknillinen yliopisto on Braunschweigissa sijaitseva Saksan vanhin teknillinen yliopisto. Se perustettiin Collegium Carolinum -nimellä vuonna 1745. Nykyisin yliopistossa on noin 16 000 opiskelijaa. Vaikka koulun nimessä on "teknillinen", se on silti kuuden tiedekunnan yliopisto, jonka ainevalikoima on laajempi kuin perinteisen insinööritieteisiin keskittyvän teknillisen korkeakoulun. Tiedekunnat ovat


title: Satomi Kobayashi

text: Satomi Kobayashi (小林 聡美, Kobayashi Satomi, s. 24. toukokuuta 1965) on japanilainen näyttelijä. Hän on naimisissa käsikirjoittaja Koki Mitanin kanssa.


title: Punahärö

text: Punahärö ("Cucujus cinnaberinus") on punainen kovakuoriainen. Sitä tavataan laajalla alueella Euroopassa, mutta se ei ole missään yleinen. Se on mainittu Euroopan unionin luontodirektiivin liitteissä II ja IV.


title: Punahärö

text: Punahärö on melko kookas, 11–15 mm pitkä ja hyvin litteä kovakuoriainen. Punahärön toukat elävät suurten, vioittuneiden haapojen kuoren alla.


title: Punahärö

text: Punahäröä on tavattu Suomessa kaikkiaan 11 paikassa, jotka kaikki ovat eteläisessä Suomessa. Vuonna 2014 se eli tiettävästi kuitenkin vain kahdella alueella Kuhmoisissa Kärppäjärvellä ja Hämeenlinnassa Evolla. Suomessa punahärön kaikki tunnetut esiintymät on suojeltu. Punahäröyksilön tappamisen ohjeelliseksi korvausarvoksi on määritelty Suomessa 1 682 euroa.


title: Punahärö

text: Laji on taantumassa, koska sopivia isokokoisia hitaasti kuolevia haapoja ei metsissä juuri ole. Muualla sitä tavataan Pohjoismaissa ja Itä-Euroopassa.


title: Ylä-Tuuloman voimalaitos

text:
Ylä-Tuuloman voimalaitos ( tai ГЭС-12, "GES-12", "Vesivoimalaitos 12") on Venäjän Murmanskin alueen Tuulomajoelle 1960-luvulla rakennettu 268 MW:n vesivoimalaitos, jonka vuosituotanto on 800 GWt. Se on Luoteis-Venäjän vesivoimaloista suurin. Voimalan rakensi suomalainen valtionyhtiö Imatran Voima. Voimalatyömaalla oli parhaimpina aikoina 3000 miestä ja 250 naista. Koko projektin rakensivat suomalaiset.
Laitoksessa on neljä vesiturbiinia. Laitos on ylempi kahdesta Tuulomajoen vesivoimalasta ja se kuuluu TGK-1-yhtiölle. Laitoksen yhteyteen syntyi Ylä-Tuuloman kaupunkityyppinen taajama ("Verhnetulomski")


title: Ylä-Tuuloman voimalaitos

text: Laitoksen yläpuolella on 120 km:n pituinen ja suurimmillaan 745 neliökilometriä peittävä Ylä-Tuuloman tekojärvi. Padon rakentaminen nosti tekojärven paikalla ennen sijainneen Nuorttijärven pintaa 32 m. Padon pudotuskorkeus on noin 60 m.


title: Ylä-Tuuloman voimalaitos

text: Laitokseen alkujaan rakennettu kalaporras ei toiminut eikä ole käytössä.


title: Ala-Tuuloman voimalaitos

text: Ala-Tuuloman voimalaitos ( tai ГЭС-13, "GES-13", "Vesivoimalaitos 13") on Venäjän Murmanskin alueen Tuulomajoelle 1934–1938 rakennettu vesivoimalaitos, jonka vuosituotanto on 250 GWt. Laitoksessa on neljä vesiturbiinia. Se on alempi kahdesta Tuulomajoen voimalaitoksesta ja kuuluu TGK-1-yhtiölle. Pudotuskorkeus on noin 18 m ja voimalan padon yläpuolella on 60 km pitkä ja 24 neliökilometriä peittävä tekoallas.


title: Ala-Tuuloman voimalaitos

text: Voimalaitos esti Atlantin lohen nousun, mutta pian rakennettu laitoksen kalaporras on osoittautunut hyvin toimivaksi.


title: Etelä-Kiinan karstialueet

text: Etelä-Kiinan karstialueet on Unescon maailmanperintöluettelon kohde. Se käsittää seitsemän suojeltua karstialuetta kolmessa ryhmässä Guizhoun ja Yunnanin maakunnissa sekä Chongqingin itsehallinnollisessa kunnassa.


title: Etelä-Kiinan karstialueet

text:
Etelä-Kiinassa sijaitsee yksi maailman suurimmista karstialueista. Se on laajudeltaan noin 600 000 neliökilometriä. Etelä-Kiinan karstialueilla on tavallisimpia karstimuodostumia, mutta myös monia harvinaisempia. Alueella on noin 50 maailman 70 tunnetusta "tiankeng"-muodostumasta. Termillä viitataan sellaisiin doliineihin, jotka ovat syvyydeltään ja halkaisijaltaan yli satametrisiä. Näin laajan yksittäisen kohteen merkitseminen maailmanperintöluetteloon ei ole järkevää. Kohde koostuukin kolmesta alueesta, joka muodostaa läpileikkauksen karstialueen ominaispiirteistä. Yhteensä maailmanperintökohteen pinta-ala on 475,88 neliökilometriä. Alueista suurin on kaksiosainen Libo Karst, jonka pinta-ala on melkein 300 neliökilometriä. Myös kaksioisainen Shilin Karst on runsaan 100 neliökilometrin laajuinen ja kolmiosainen Wulong Karst on pinta-alaltaan yli 50 neliökilometriä.
Shilin Karstissa on niin sanottuja kivimetsiä. Sen tunnusmerkkeinä ovat korkeat kalkkikiviset pilarit, joita reunustaa syvät ja terävät karstivaot. Pilareita on monen muotoisia. Alueella on myös Zhiyunin luola, jossa on maanalaisia kivimetsiä. Muita alueen erikoispiirteitä on luola, jonka läpi puhaltaa elokuusta marraskuuhun 30 minuutin välein 2–3 minuuttia kestävä puhuri, noin kolme kilometriä pitkä ja vain 300 metriä leveä järvi, jonka pohjassa on tippukiviä. yi-kansaan kuuluva sani-heimo järjestää alueella vuosittain soihtujuhlan.


title: Etelä-Kiinan karstialueet

text: Libo Karst sijaitsee Guizhoun ylätasangon ja Guangxin alamaan välisellä siirtymävyöhykkeellä, jossa myös kartiokarsti on vaihtumassa siirryttäessä alamaalta ja ylätasangolle. Geologisen arvonsa lisäksi Libo Karst on merkittävä myös alueen luonnon monimuotoisuuden ansiosta. siellä tavataan yli 314 selkärankais- ja 1 532 kasvilajia. Näistä monet ovat kotoperäisiä ja lisäksi uhanalaisia maailmanlaajuisesti tai kansallisesti.


title: Etelä-Kiinan karstialueet

text: Wulong Karst muodostuu kolmesta erillisestä luonnonihmeestä. Karstialue sijaitsee Wujiangjoen varrella Chongqingin kunnan kaakkoisosassa. Furongin luola on suuri kalkkikiviluola, jonka pituus on noin 2,7 kilometriä ja pinta-ala 3,7 hehtaaria. Luolan suurin osa on 1,1 hehtaarin kokoinen. Noin 20 kilometriä Chongqingista kaakkoon sijaitsee kolmen luonnonsillan alue. Karstisillat ovat yli 200 metriä pitkiä ja korkeita, ja ne ovat 1,5 kilometriä pitkän solan yläpuolella. Houping Tiankeng on 15 hehtaarin laajuinen alue, joka muodostuu useasta pienemmästä tiankengistä. Alue koostuu useista karstimuodostumista, kuten rotkoista, doliineista, kuiluista ja maanalaisista luolista.


title: Rudolf Bauer

text: Rezső (Rudolf) Bauer (2. tammikuuta 1879 Budapest – 9. marraskuuta 1932 Sósér) oli unkarilainen yleisurheilija. Hän voitti kiekonheiton olympiakultaa vuoden 1900 kisoissa Pariisissa olympiaennätyksellä 36,04. Robert Garrettin edellinen olympiaennätys koheni 6,89 metriä.


title: Ilmari Järvinen

text: Eino Ilmari Järvinen (21. heinäkuuta 1897 Hartola – 12. lokakuuta 1953) oli suomalainen jääkärieversti. Hänen vanhempansa olivat maanviljelijä Herman Järvinen ja Hilma Fredrika Likander. Järvisen veli oli eversti Yrjö Järvinen. Hänet vihittiin avioliittoon vuonna 1930 Anna Helena Margarete (Gretel) Schwarserin kanssa.


title: Ilmari Järvinen

text: Järvinen kävi viisi luokkaa Lahden suomalaista yhteiskoulua ja suoritti yksityisoppilaana ylioppilastutkinnon samassa koulussa vuonna 1924. Hän suoritti Haminan taistelukoulun vuonna 1918 ja sotilaspedagogisen kurssin Hämeenlinnassa vuonna1925 sekä kapteenikurssin Sotakorkeakoulussa vuonna1926. Sotakorkeakoulun yleisen osaston hän suoritti vuosina 1927–1929 sekä Taistelukoulun orientoivan kurssin vuonna 1930.


title: Ilmari Järvinen

text: Järvinen liittyi vapaaehtoisena Saksassa sotilaskoulutusta antavaan jääkäripataljoona 27:n 3. komppaniaan 29. helmikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella ja Riianlahdella. Hän haavoittui partiokahakassa 11. marraskuuta 1916 ja oli sen jälkeen hoidettavana Mitaun ja Stettinin sotilassairaaloissa ja palasi 16. elokuuta 1917 takaisin 3. komppaniaan.


title: Ilmari Järvinen

text: Järvinen saapui takaisin Suomeen (Vaasaan) vänrikiksi ylennettynä jääkärien pääjoukon mukana 25. helmikuuta 1918. Suomen sisällissotaan hänet komennettiin lähettiupseeriksi 2. Jääkäriprikaatiin, josta hänet 14. huhtikuuta 1918 alkaen joukkueenjohtajaksi 6. Jääkärirykmentin 18. jääkäripataljoonan 3. komppaniaan. Hän otti osaa sisällissodan taisteluihin Ilveksessä, Hotakassa ja Muolaassa sekä Galitsinan valtaukseen.


title: Ilmari Järvinen

text: Järvinen palveli sisällissodan jälkeen joukkueenjohtajana ja komppanianpäällikkönä 6. Jääkärirykmentistä muodostetussa Jääkäripataljoona n:o 6:ssa, jonka nimi ensin muuttui Jääkäripataljoona n:o 3:ksi ja sitten Kajaanin sissipataljoonaksi. Hänet komennettiin 20. lokakuuta 1918 Lapin 1. rajavartiopataljoonan Kuhmoniemen komppanian päälliköksi, josta hänet siirrettiin marraskuussa 1918 5. komppanian päälliköksi Itä-Suomen jalkaväkirykmentti n:o 5:een (myöh. Pohjois-Savon rykmentti) ja 18. helmikuuta 1920 alkaen Pohjanmaan jääkäripataljoonan 1. komppanian päälliköksi. Hän osallistui vuonna 1920 Petsamon retkikuntaan ja toimi päällikkönä 3. komennuskunnan 1. komppaniassa. Hänet siirrettiin 6.joulukuuta 1920 Uudenmaan rykmenttiin, missä toimi ensin 4. komppanian päällikkönä ja 1. tammikuuta 1921 alkaen majoitusmestarina, josta hänet komennettiin edelleen 1. huhtikuuta 1921 komppanianpäälliköksi Kainuun rajavartiostoon. Hän sai siirron 28. marraskuuta 1923 Pohjanmaan jääkäripataljoonaan 1. komppanian päälliköksi ja 16. toukokuuta 1928 Tampereen rykmentin 2. pataljoonan komentajaksi, josta hänet komennettiin 1. maaliskuuta 1932 Kymenlaakson sotilasläänin esikuntaan esikuntapäälliköksi, johon toimeen hänet määrättiin vakinaiseksi 1. heinäkuuta 1933 ja siirrettiin 29. maaliskuuta 1938 Pohjan rykmentin 2. pataljoonan komentajaksi.


title: Ilmari Järvinen

text: Talvisotaan hän osallistui Jalkaväkirykmentti 37:n komentajana ja osallistui taisteluihin Laatokan koillispuolen motituksiin. Välirauhan aikana hän toimi Saimaan suojeluskuntapiirin päällikkönä. Jatkosotaan hänet siirrettiin Jalkaväkirykmentti 49:n komentajaksi ja hän johdatti rykmenttinsä Itä-Karjalan läpimurtotaisteluihin Hiitola – Laatokka, Ilves – Hotakka akseleilla ja Kivennavalla sekä Valkeasaaressa. Hyökkäysvaiheen taistelujen jälkeen hänet siirrettiin vuonna 1943 Saimaan suojeluskuntapiirin ja Itä-Savon sotilasläänin komentajaksi. Mutta kun vuonna 1944 suurhyökkäys alkoi tarvittiin häntä jälleen rintamalla ja hänet komennettiin Jalkaväkirykmentti 50:n komentajaksi ja johdatti rykmenttinsä torjuntataisteluihin Lavola – Ventelä akselilla. Sodan loputtua hänet siirrettiin Saimaan suojeluskuntapiirin ja Itä-Savon sotilasläänin komentajaksi, mutta erosi vakinaisesta palveluksesta vielä vuonna 1944.


title: Ilmari Järvinen

text: Sotien jälkeen hän siirtyi vakuutustarkastajaksi vakuutusyhtiö Salamaan, josta hän siirtyi edelleen Haukivuoren Puutavara Oy:n palvelukseen ja toimi yrityksessä vuoteen 1952 saakka.


title: Ilmari Järvinen

text: Järvinen toimi Suomalais-venäläisen rajantarkastuskomission jäsenenä vuosina 1922–1923 ja Pohjanmaan jääkäripataljoonan historiatoimikunnan puheenjohtajana vuosina 1925–1927 sekä Pohjanmaan jääkäripataljoonan kunnianeuvoston puheenjohtajana vuonna 1925. Kunnianeuvoston jäsen Jääkäriprikaatissa hän oli vuosina 1926–1928 ja 3. Divisioonassa vuosina 1930–1932. Puheenjohtajana Tampereen rykmentin kunnianeuvostossa hän toimi vuonna 1933 ja Kymenlaakson sotilasläänin kunnianeuvostossa vuosina 1934–1937. Lahden kaupunginvaltuuston jäsenenä hän toimi vuosina 1933–1936 ja Jääkäriliiton Lahden alaosaston puheenjohtajana vuosina 1930–1937. Jääkäriliiton Kuopion alaosaston puheenjohtajana hän toimi vuosina 1939–1940 ja Suomalais-Saksalaisen seuran Pieksämäen paikallisosaston puheenjohtajana vuosina 1940–1941. Sotainvalidien Veljesliiton Suur-Savon piirin puheenjohtajana hän toimi vuosina 1944–1948 ja Pieksämäen reserviupseerikerhon 1. kunniajäsenenä vuodesta 1945 alkaen.


title: Massawa

text: Massawa ( , , ge’ez Bāṣi) on Eritrean tärkein satamakaupunki, joka sijaitsee noin puolessavälissä maan rantaviivaa Punaisellemerelle. Se perustettiin 800-luvulla Aksumin kanssa käytyä kauppaa varten.


title: Massawa

text: Vuonna 1997 kaupungissa oli noin 27 000 asukasta.


title: Massawa

text: Kaupunki sijaitsee kahdella saarella ja mantereella, joita yhdistävät pengertiet. Pääosa asukkaista elää nykyisin mantereen puolella, mutta historialliset kohteet ovat Tauludin ja Batsen saarilla.


title: Massawa

text: Massawa on Punaisenmeren syvin luonnonsatama, ja se on Eritrean tärkein satamakaupunki. Se oli aikoinaan Etiopian laivaston kotisatama. Etiopian ja Eritrean sodan aikana helmikuussa 1990 Etiopian ilmavoimat kostivat aiemman tappionsa pommittamalla kaupunkia kuusi päivää tuhoten sen lähes kokonaan. Eritrean itsenäistyttyä vuonna 1993 alkoi kaupungin massiivinen jälleenrakennus.


title: David Noel Freedman

text: David Noel Freedman (12. toukokuuta 1922 – 8. huhtikuuta 2008) oli yhdysvaltalainen raamatuntutkija, kirjoittaja, ohjaaja, arkeologi ja presbyteeripappi. Hän väitteli tohtoriksi seemiläisistä kielistä ja kirjallisuudesta Johns Hopkinsin yliopistossa 1948. Hänellä oli monia professuureja ja hallinnollisia tehtäviä eri teologisissa instituuteissa ja yliopistoissa. Hän osallistui "Raamatun salaisuudet" -kirjan kirjoittamiseen.


title: David Noel Freedman

text: Freedmanilla oli merkittävä rooli Ashdodin muinaiskaupungin arkeologisissa kaivauksissa. Sen sijainti pronssikaudella ja rautakaudella oli tell-rauniokukkulan kohdalla joka sijaitsee nykyisen kaupungin eteläpuolella. Arkeologit kaivoivat sen esille yhdeksän vuoden aikana vuosien 1962 ja 1972 välillä. Urakkaa johtivat parina ensimmäisenä vuonna Freedman Pittsburghin teologisesta seminaarista sekä Moshe Dothan. Myöhempinä vuosina johtajana oli Dothan Israelin museoviraston puolesta.


title: Canon EOS 30D

text: Canon EOS 30D on japanilaisyhtiö Canonin valmistama digitaalinen järjestelmäkamera. Kamera julkaistiin helmikuussa 2006 Canon EOS 20D:n seuraajaksi. 30D:n seuraaja puolestaan on vuonna 2007 julkaistu EOS 40D. Kamera on yhteensopiva sekä EF- että EF-S -objektiivien kanssa.


title: Efesoksen Artemis

text: Efesoksen Artemis oli yksi muoto Artemis-jumalattaren ilmentymistä. Häntä palvottiin Efesoksen suuressa Artemiin temppelissä. Siinä, missä Artemis oli alun perin neitsyt, oli Efesoksen Artemis jo metsästyksen jumalattaren asemesta hedelmällisyyden jumalatar. Tähän johtopäätökseen on tultu siitä, että löytyneistä Artemisen kuvista, joissa oli vyötäröllä kohoavia ulokkeiden uskottu kuvaavan naisen rintoja, ne muistuttavatkin sonnin kiveksiä.


title: Efesoksen Artemis

text: Efesoksen Artemista kuvataan Raamatussa Apostolien teoissa. Paavalin saavuttua Efesokseen hänen vastustajansa pyrkivät kärjistämään ristiriitaa saadakseen aikaan levottomuuden, johon roomalaisen sotaväen olisi pitänyt puuttua. Tilanne kuitenkin raukeaa, ja Paavali kutsuu opetuslapsensa koolle ja siirtyy Makedoniaan.


title: Efesoksen Artemis

text: Efesoksen Artemiin temppeliin meno oli naimisissa olevilta naisilta kielletty.


title: Karun

text: Karun (, aiemmin myös "Ulai", tai "Eulaeuson") 829 kilometriä (toisen lähteen mukaan 860–890 km) pitkä joki Iranin lounaisosassa, Tšahar Mahaal ja Bakhtiarin sekä Khūzestānin provinseissa. Joki saa alkunsa Zagrosvuorten Zard Kuh-e Baḵtiārista Esfahanin länsipuolelta. Se on Iranin ainoa alajuoksultaan navigoitavissa oleva joki. Se virtaa muun muassa Ahvāzin kaupungin halki ja laskee Šatt al-Arabin suistoon.


title: Karun

text: Joen valuma-alue on 57 059 neliökilometriä. Valuma-alueesta suurin osa on vuoristoista. Joen uoma voidaan jakaa kolmeen erityyppiseen osaan. Ensimmäisen osan muodostaa uoma alkulähteeltä Gatvandiin, jossa vuoristo-osuus päättyy. Joen yläjuoksulla joki kasvaa voimakkaammaksi virraksi sivujokien liittyessä siihen. Virtausnopeus on suuri. Toinen osuu kulkee Šuštarin kautta Band Qīriin, jossa tärkein sivuhaara Dez yhtyy pääuomaan. Kolmas osuus on Band Qīristä Ahvāzin kautta lounaaseen Šatt al-Arabiin. Band Qīrin jälkeen joki on navigoitavissa joensuulle saakka muutoin paitsi Ahvāzin luona kolmen kilometrin virtaosuudella. Erityisesti kuivaan vuodenaikaan joessa voi olla näillä paikoin liian vähän vettä vesiliikenteeseen. Matalin vedenkorkeus on tyypillisesti lokakuussa ja korkeimmilleen vesi kohoaa huhtikuussa sateiden ja sulamisvesien yhteisvaikutuksesta.


title: Karun

text: Alajuoksulla joki on historian aikana vaihtanut uomaa ainakin kolmesti. Nykyään alajuoksulla on keinotekoinen kanava (Haffārin kanava), joka kaivettiin ilmeisesti vuonna 986 jaa. mahdollistamaan vesiliikennettä Basran ja Ahvāzin välillä. Sittemmin vuonna 1847 Erzhumin sopimuksessa Iran sai oikeuden käyttää Šatt al-Arabin itälaitaa vesitienään. Karun avattiin kansainväliselle liikenteelle Ahvāziin saakka vuonna 1888, myöhemmin Band Qīriin saakka. Etenkin Karunin alajuoksusta on tullut tärkeä kulkuväylä öljynporaus- ja jalostamotoiminnan läheisyyden vuoksi. Jokeen on rakennettu pato ja tunneli vuonna 1971 Esfahanin vedentarpeen turvaamiseksi.


title: Karun

text: Karunia on arveltu Eedenin puutarhan pohjoispuolella sijainneeksi Gihon-joeksi.


title: Mikko Paatero

text: Mikko Tapio Paatero (s. 1. kesäkuuta 1948 Eura) on suomalainen eläkkeellä oleva poliisi, joka toimi poliisihallituksen (aikaisemmin sisäasiainministeriön poliisiosaston) päällikkönä eli poliisiylijohtajana 15. elokuuta 2008 – 31. heinäkuuta 2015. Sitä ennen hän oli Länsi-Suomen läänin poliisineuvos 1992–2008. Koulutukseltaan Paatero on oikeustieteen kandidaatti. Valtakunnansyyttäjä nosti toukokuussa 2018 Paateroa vastaan syytteen virkavelvollisuuden rikkomisesta. Hänen epäillään laiminlyöneen velvollisuutensa valvoa Helsingin poliisin tietolähdetoimintaa vuosina 2009–2013.


title: Mikko Paatero

text: Paatero on toiminut kunnallispolitiikassa Noormarkun kunnanvaltuuston jäsenenä ja kunnanhallituksen puheenjohtajana 1977–1980. Valtioneuvosto nimitti hänet poliisiylijohtajaksi Markku Salmisen jäätyä eläkkeelle.


title: Mikko Paatero

text: Paatero on halunnut, että myös poliisi saisi käyttöönsä vuonna 2009 käyttöön otettavien biometristen passien sormenjälkirekisteritietokannan.


title: Mikko Paatero

text: Paatero on myös esittänyt, että päihtyneiden säilöönottokustannuksia siirrettäisiin poliisilta sisäasiainministeriön budjettimomentilta sosiaali- ja terveysministerin budjettimomentille, kuitenkin siten, että poliisi voi edelleen suorittaa säilöönoton sosiaaliviranomaisten maksaessa kulut.


title: Mikko Paatero

text: Poliisiylijohtaja haluaa maahanmuuttajia poliisin palvelukseen. Hänen mukaansa eettisyyden lisäksi poliisi tarvitsee etnisyyttä. Väestö ikääntyy ja maahanmuuttajien määrä kasvaa. Poliisin on osaltaan torjuttava suvaitsemattomuutta ja syrjäytymistä. Tätä työtä on tehtävä niin poliisin sisällä kuin yhteiskunnassa laajemminkin. Poliisi tarvitsee riveihinsä yhä enemmän maahanmuuttajia ja erilaisen kulttuurisen taustan omaavia ihmisiä.


title: Mikko Paatero

text: Tiitisen listan julkistamiseen liittyen Paatero esitti, että suojelupoliisi valittaisi oikeuden päätöksestä, jonka mukaan Tiitisen lista ei ole salassa pidettävä asiakirja.


title: Mikko Paatero

text: Opetusalan Ammattijärjestö OAJ:n puheenjohtajan Erkki Kangasniemen esittämien ajatusten mukaisesti myös Paatero olisi valmis kiristämään rangaistuksia niille, jotka uhkaavat kouluja. Hän ajoi myös internetin ympärivuorokautisen seurannan lisäämistä. Kauhajoen koulusurmien jälkeen Suomessa tehtiin yli 200 koulu-uhkausta. Kangasniemen ehdotuksessa voitaisiin koulu-uhkauksesta jopa tuomita vankeuteen.


title: Mikko Paatero

text: Paatero ehdotti, etteivät yleiset syyttäjät enää syyttäisi poliiseja virkarikoksista, vaan että tätä varten harkittaisiin erikoissyyttäjää. Pontimena aloitteelle on ollut se, että joitain Vantaan poliisilaitoksen poliiseja on epäilty yhteistoiminnasta huumerikollisten kanssa, mutta heidän tekojaan on jätetty tutkimatta aktiivisesti, koska he ovat antaneet poliisille vihjeitä muista huumekaupassa toimivista.


title: Mikko Paatero

text: Poliisiylijohtaja Mikko Paatero haluaa pakollisen alkolukon ja nopeusrajoittimet kaikkiin autoihin. Hän haluaa myös laskea promillerajan 0,2:een maantie- ja 0,5:een vesiliikenteessä. Tämän lisäksi hän vaatii nollatoleranssia ylinopeusvalvontaan.


title: Mikko Paatero

text: Mikko Paatero pelasi koripallon SM-sarjassa vuosina 1966–1971 Turun Riennon joukkueessa ja saavutti SM-hopeaa 1971 ja SM-pronssia 1968.


title: Mikko Paatero

text: Sisäministeri Päivi Räsänen oli lähellä erottaa Paateron marraskuussa 2013 Aarnio-vyyhteen liittyvän luottamuspulan takia.


title: Mikko Paatero

text: Länsi-Suomen lääninpoliisijohtajana toimiessaan Paatero ajoi 78 km/h tietyömaa-alueella, jossa nopeusrajoitus oli 30 km/h. Paatero ei saanut poliisilta tien päällä sakkoja, mutta myöhemmin syyttäjä määräsi hänelle 30 päiväsakkoa liikenneturvallisuuden vaarantamisesta.


title: Mikko Paatero

text: Kesällä 2012 toimiessaan Suomen poliisiylijohtajana hän syyllistyi jälleen ylinopeuteen. Paatero ajoi Luumäellä 60 km/h nopeusrajoitusalueella ylinopeutta, josta hänelle määrättiin 80 euron rikesakot.


title: Mikko Paatero

text: Mikko Paateron poika, oikeustieteiden kandidaatti Sami Paatero, on entinen Anne Holmlundin erityisavustaja (2007–2009), viestintäministeri Suvi Lindenin erityisavustaja (2009), ja kokoomuksen eduskuntaryhmän pääsihteeri (elokuu 2009–).


title: Mikko Paatero

text: Syyskuussa 2016 Paatero levitti julkisuudessa sisäministeriön mukaan paikkansa pitämättömiä väitteitä turvapaikanhakijoista ja vastaanottokeskuksista markkinoidakseen uutta kirjaansa.


title: Pentti Korhonen

text: Pentti Korhonen (s. 14. kesäkuuta 1951 Rantasalmi) on suomalainen ratamoottoripyöräilijä. Hän ajoi 350cc-luokan MM-sarjan pronssille kaudella 1975.


title: Pentti Korhonen

text: Korhonen osallistui ensimmäisen kerran MM-sarjan osakilpailuun vuonna 1969 Suomen GP:ssä. MM-sarjaa Korhonen pääsi kiertämään varsinaisesti kaudella 1973, ja heti ensimmäisellä kaudella tuli kolmossija Hockenheimin osakilpailussa. Kausi 1975 oli Korhosen paras. Hän voitti Jugoslavian osakilpailun, oli Hockenheimissa kolmas, ajoi Hollannin GP:ssä toiseksi ja oli MM-sarjan kokonaispisteissä kolmas. Seuraavalla kaudella Korhonen ajoi 250-kuutioisissa kauden päätöskilpailussa Barcelonassa neljänneksi ja sijoittui luokan MM-sarjassa lopulta neljänneksi. Viimeisen MM-osakilpailun hän ajoi vuonna 1979 Suomessa. Korhonen osallistui 62 GP:hen ja oli palkintopallilla kymmenen kertaa.


title: Pentti Korhonen

text: Pentti Korhonen ajoi urallaan pääasiallisesti 250- ja 350-kuutioisilla mutta kilpaili kaikissa luokissa 125-kuutioisesta 1000-kuutioiseen asti. Vuonna 1974 hän oli kymmenen parhaan joukossa neljässä eri luokassa, kun nykyään ajajat keskittyvät yhteen luokkaan.


title: Pentti Korhonen

text: Kilpauran jälkeen Korhonen on toiminut Suomen Moottoriliitossa eri tehtävissä muun muassa lajivalmentajana ja -päällikkönä. Lisäksi hänellä on ollut osaomistajuus ravintolasta.


title: Apollo–Sojuz

text: Apollo–Sojuz-yhteislento (, ASTP, , ЭПCA) oli Yhdysvaltain ja Neuvostoliiton avaruusohjelmien ensimmäinen yhteislento, joka suoritettiin heinäkuussa 1975. Lennon suunnittelu aloitettiin kuitenkin jo vuonna 1970. Yhdysvalloille se oli viimeinen Apollo-ohjelman lento ja viimeinen miehitetty lento ennen ensimmäistä avaruussukkulalentoa huhtikuussa 1981.


title: Apollo–Sojuz

text: Vaikka yhteislennolla oli useita tieteellisiä tehtäviä, oli lennon pääasiallinen tehtävä vertauskuvallinen. Lento nähtiin liennytyksen symboliksi ja avaruuskilvan lopuksi. Apollo-lentoa ei virallisesti numeroitu, mutta joissakin lähteissä siihen viitataan Apollo 18:na.


title: Apollo–Sojuz

text: Apollo ja Sojuz 19 laukaistiin matkaan 15. heinäkuuta 1975, joista Sojuz laukaistiin ensin ja Apollo 7 tuntia myöhemmin. Sojuz 19 laskeutui maahan 21. heinäkuuta ja Apollo 24. heinäkuuta. Alukset telakoituivat ensimmäistä kertaa toisiinsa 17. heinäkuuta. Alukset olivat telakoituneina toisiinsa 44 tuntia. Miehistöt vaihtoivat keskenään lippuja ja lahjoja ja suorittivat yhdessä tieteellisiä kokeita.


title: Apollo–Sojuz

text: Sojuz-kapselin miehistöosa on ulkoisesti kunnostettuna näytteillä Moskovassa VDNH-näyttelyn Avaruuspaviljongissa.


title: Apollo–Sojuz

text:
Nikolai Tšernyhin löytämä päävyöhykkeen asteroidi 2228 Apollo-Sojuz on saanut nimensä Apollo-Sojuz-projektista.
Lennon jälkeen seuraavan kerran yhdysvaltalainen ja venäläinen alus tekivät yhteislennon vuonna 1994 ja telakoitumisen vuonna 1995.


title: Ribonukleaasi P

text: RNaasi P eli Ribonukleaasi P on entsyymi, joka koostuu useiden proteiinien lisäksi myös RNA-molekyylistä ja tähän perustuu myös sen kyky toimia katalyyttisesti . Sen tehtävänä on hajottaa käytettyä tai tarpeetonta RNA:ta . Bakteerien, arkkien ja aitotumaisten RNaasi P-entsyymit eroavat toisistaan jonkin verran. Sidney Altman sai Nobelin kemianpalkinnon työstään RNaasi P:n tutkimisessa.


title: Ribonukleaasi P

text: RNaasi P on kooltaan 45–580 kDa. Useat metalli-ionit toimivat entsyymin tehokkuuden lisääjinä riittävän pieninä pitoisuuksina, mutta suurissa määrissä ne ovat inhibiittoreita. Parhaiten RNaasi P toimii 25–75 °C ja pH:n ollessa 5,5–8 .


title: Ollinsaari

text: Ollinsaari on lähiö Pohjois-Pohjanmaalla Raahessa entisen Saloisten kunnan alueella. Ollinsaari sijaitsee aivan Raahen ja Saloisten entisen kunnanrajan tuntumassa Saloisten puolella. Saloisten kirkonkylälle on matkaa noin 4 kilometriä, Raahen keskustaan reilu kilometri.


title: Ollinsaari

text: Ollisaaren palveluita ovat koulu, päiväkoti, K-Market ja seurakuntakoti.


title: Ollinsaari

text: Ollinsaaren kerrostalot rakennettiin Rautaruukin perustamisen jälkeen 1960-luvulla. Asunnot rakennettiin kiireellä kolmessa vaiheessa joista viimeinen valmistui vuonna 1977. Alueen suunnittelussa käytettiin esikuvana Espoon Tapiolaa.


title: Ollinsaari

text: Kerrostaloalueen tieltä purettiin pois historiallisesti arvokas Ollinsaaren kartano, joka oli yksi Savolahden kylän vanhoista kantatiloista, tilan juuret olivat keskiajalla. Kartano ja myöhempi asuinalue ovat saaneet nimensä ensimmäisen tunnetun isännän Olli Juhonpojan mukaan, jonka omistuksessa tila oli 1540-luvulla. Olli oli tuohon aikaan pitäjässä yleinen nimi, mikä johtui siitä että pitäjän suojelus pyhimys oli Pyhä Olavi.


title: Peltomaanperä

text: Peltomaanperä on kylä Pohjois-Pohjanmaalla Raahessa entisen Saloisten kunnanalueella Haapajoen varrella noin viisi kilometriä Saloisista etelään. Haapajärven tekoallas sijaitsee kylän lähistöllä.


title: Peltomaanperä

text: Kylä on saanut nimensä Peltomaan talosta, joka erotettiin Puustin kantatilasta vuonna 1782 Sigfid Heikinpoika Peltomaalle. Kylän vanhin tila on kuitenkin Korpela, jonka perusti Antti Korpela 1760-luvulla. Kylän kolmas vanha tila on Matti Krekilän 1780-luvulla perustama Krekilän tila. Muut kylän talot on aikojen kuluessa lohkottu näistä kolmesta vanhasta tilasta.


title: Tiistaitiima

text: Tiistaitiima oli Yleisradion eläkeläisille suunnattu keskusteluohjelma, jota esitettiin ensimmäisen kerran 1980-luvulla. "Tiistaitiiman" keskusteluaiheet liittyivät seniorikansalaisiin ja heidän hyvinvointiinsa. Nimensä mukaisesti ohjelmaa esitettiin kerran viikossa tiistaisin.


title: Tiistaitiima

text: Ohjelman juontajana toimivat ainakin Leo Lehdistö, Maija-Kaarina Lehtovaara ja geriatrian erikoislääkäri Harriet Finne-Soveri. Lääketieteellistä asiantuntemusta toi myös ohjelmassa usein vieraillut ylilääkäri Antti Huunan-Seppälä. Tunnettu radioääni Martti Silvennoinen luki viikottaiset eläkeläisiä koskevat uutiset, ”Tiimaset”. Kussakin ohjelmassa kahden hengen ”Remppajengin” tehtävänä oli tehdä niitä ”tyhmiä” kysymyksiä, joita suuri yleisö kulloisestakin aiheesta kysyisi. Sen vaihtuvia jäseniä olivat Jutta Zilliacus, Elsi Hetemäki-Olander, Aarne Saarinen, Pekka Silvola, Sakari Kiuru, Sinikka Luja-Penttilä ja Tertta Sundholm.


title: Tiistaitiima

text: "Tiistaitiiman" viimeinen ohjelma esitettiin vuonna 1999. Se kuvattiin Brinkkalan talossa Turussa, jossa tehtiin monet ohjelmasarjan joulunalusjaksoista. Ohjelman paikalla jatkoi yli 50-vuotiaille suunnattu "Vierivät kivet". Monet "Tiistaitiiman" tekijöistä, muun muassa Leo Lehdistö ja Harriet Finne, teki Yle TV2 -kanavalle kevätkaudella 2001 eläkeläisille suunnattua ohjelmaa "Kuuskyt ja risat".


title: Tiistaitiima

text: "Tiistaitiiman" tunnusmusiikkina käytettiin Enyan kappaletta ”Orinoco Flow”.


title: Andrew Mango

text: Andrew Mango (1926 – 6. heinäkuuta 2014) oli brittiläinen Istanbulissa syntynyt tietokirjailija ja toimittaja.


title: Andrew Mango

text: Mango vietti nuoruusvuotensa Turkissa, mutta muutti vuonna 1947 Lontooseen, jossa opiskeli Lontoon yliopistossa väitellen tohtoriksi persialaisesta kirjallisuudesta. Mango työskenteli BBC:n Turkin osastolla ja myöhemmin Etelä-Euroopan palvelun johtajana, josta jäi eläkkeelle vuonna 1986. Toimittajan työnsä ohella Mango kirjoitti lukuisia artikkeleita ja kirjoja Turkkiin liittyvistä aiheista.Andrew Mangon teoksia ei ole suomennettu.


title: Doliini

text: Doliinit ovat kuoppia tai vajoamia, joita esiintyy karstialueilla. Ne voivat olla muodoltaan sylinterimäisiä, kartiomaisia tai kulhon muotoisia ja niiden koko vaihtelee muutamasta metristä satoihin metreihin. Doliini-sana tulee slovenian kielen sanasta "dolina", joka tarkoittaa laaksoa.


title: Doliini

text: Doliineja syntyy joko liukenemisen tai luhistumisen seurauksena. Sadevesi liuottaa kalkkikiveä. Vesi valuu karstin pieniin rakoihin, josta se pääsee kallioon liuottaen tätä synnyttäen doliinin. Joskus maanalainen luola kasvaa niin suureksi, että luolan katto muuttuu epävakaaksi. Tällöin se saattaa sortua, jonka seurauksena muodostuu doliini, josta on yhteys luolaan.


title: Neljäs makedonialaissota

text: Neljäs makedonialaissota oli viimeinen makedonialaissodista. Se käytiin vuosina 150 - 148 eaa. Rooman tasavallan ja Makedonian valtakunnan välillä.


title: Neljäs makedonialaissota

text: Kolmannen makedonialaissodan tappion jälkeen makedonialainen Andriskos väitti olevansa Makedonian viimeisen kuninkaan Perseuksen poika. Julistauduttuaan kuninkaaksi Andriskos nimesi itsensä Filippos VI:ksi ja valtasi Thessalian sekä liittoutui Karthagon kanssa.


title: Neljäs makedonialaissota

text: Voimatasapainon taas järkkyessä Makedoniassa, Rooma päätti kukistaa makedonialaiset lopullisesti. Huolimatta alkumenestyksestä, Andriskos lyötiin Pydnan taistelussa vuonna 148 eaa. Hävittyään taistelun ja sodan Andriskos pakeni Traakiaan, mistä hänet kuitenkin luovutettiin takaisin roomalaisille.


title: Neljäs makedonialaissota

text: Andriskos surmattiin vuonna 146 eaa. ja sodan jälkeen Makedoniasta tehtiin Rooman provinssi.


title: Quintus Caecilius Metellus Macedonicus

text: Quintus Caecilius Metellus Macedonicus (220 eaa. –116/115 eaa.) oli roomalainen preettori vuonna 148 eaa., konsuli 143 eaa., Hispania Citeriorin Prokonsuli 142 eaa. ja kensori vuonna 131 eaa.


title: Quintus Caecilius Metellus Macedonicus

text: Metellus oli Quintus Caecilius Metelluksen vanhin poika ja Lucius Caecilius Metelluksen pojanpoika. Hän taisteli kolmannessa makedonialaissodassa ja komensi Rooman armeijaa neljännessä makedonialaissodassa, jossa hän kukisti makedonialaisen Andriskosken Pydnan taistelussa 148 eaa.


title: Quintus Caecilius Metellus Macedonicus

text: Voitostaan hän sai lisänimen "Macedonicus".


title: Wilhelm Baumann

text: Wilhelm Baumann (12. elokuuta 1912 – 14. maaliskuuta 1990) oli saksalainen käsipalloilija ja olympiavoittaja. Hän oli mukana Saksan kultaa voittaneessa joukkueessa Berliinin olympialaisissa 1936. Baumann pelasi turnauksessa kaksi ottelua.


title: Helmut Berthold

text: Helmut Berthold (19. huhtikuuta 1911 – 2000) oli saksalainen käsipalloilija ja olympiavoittaja. Hän oli mukana Saksan kultaa voittaneessa joukkueessa Berliinin olympialaisissa 1936. Berthold pelasi turnauksessa kaksi ottelua.